BalkanMagazin :: Nema zatvaranja škola - zasad\nnedelja, 15. novembar 2020 05:12\n(nedelja, 15.11.2020 - pregled najvažnijih tema na naslovnim stranama u srpskoj štampi)\nAtlanta, 14.11.2020 - novo prebrojavanje galsova sa predsedničkih izbora u Džordžiji\nKorona bukti, klubovi još dupke puni. Korona se zadržava na odeći, obući, nameštaju, staklu, možete da se zarazite i smrznutim proizvodima. Zasad nećemo zatvarati škole, kaže minister prosvete. Tači je spreman za likvidaciju svedoka svih svojih zločina. Njujork tajms: “Tramp je isti kao Milošević”. Kako je propao srpski fudbal.\nKalbajar, 14.11.2020 - Jemreni iznose ikone iz crkve u Kalbaharu, gradu u Nagorno Karabahu, koji će postati deo teritorije Azerbejdžana\n“Korona bukti, klubovi još dupke puni” objavljuju Novosti na temu “virus i poštovanje ´kovid zakona´”.\n“Možete da se zarazite i smrznutim proizvodima, korona se zadržava na odeći, obući, nameštaju, staklu… i po mesec dana” objavljuje Kurir uz najavu “naučnici dokazali”. Ovaj tabloid navodi “zastrašujuće brojke: 17 umrlih, 3.822 zaraženih, na respiratorima 163 pacijenata” i apel dr Predtaga Kona: “Ljudi, moramo da usporimo ovaj virus”.\nPolitika objavljuje da je testirano 14.015 uzoraka i da je prisustvo virusa u Srbiji do sada potvrđeno kod ukupno 81.086 građana.\n“Očekujemo više od 4.000 obolelih dnevno” citira tabloid Alo Mirsada Đerleka, državnog sekretara Ministarstva zdravlja.\nFrankfurt, 14.11.2020 - protest u Frankfurtu protiv restriktivnih mera\nKorona – sistemsko oboljenje\nBlic piše o posetama dr Marii Zdravković, direktorku KBC “Bežanijska kosa” i lekarima I osoblju KBC “Zemun” pod naslovom “Bitka za najteže pacijente”. “List navodi da “kada se korona pojavila mislili smo da je to vrsta gripa koja izaziva zapaljenje pluća. Danas, nažalost, znamo da je korona sistemsko oboljenje koje napada gotovo svaki organ u našem telu”.\nI Kurir citira dr Mariju Zdravković: “U trećem talasu u bolnici leže cele porodice”.\nKurir prenosi Njujork tajms koji objavljuje: “Tramp je isti kao Milošević”.\nWashington, 14.11.2020 - protest pristalica predsednika SAD Donalda Trampa\nUpozorenje za Hag\n“Upozorenje za Hag: Tači je spreman za likvidaciju svedoka svih svojih zločina” objavljuje Kurir.\nTužilaštvo najavljuje borbu protiv klanova\nNovosti objavljuju intervju sa Zagorkom dolovac, republičkim javnim tužiocem, pod naslovom “Potkopavaju tužilaštvo iz ličnih interesa”. List navodi da je “polovina krivičnih prijava lane odnosi se na visoku korupciju” i citira: “Pojačaćemo borbu protiv klanova koji deluju u Srbiji”.\nSeoul, 14.11.2020 - radnički protest u Seulu\nNovosti podsećaju da je “danas 11 godina od smrti najvoljenijeg poglavara SPC” pod naslovom “Patrijarh Pavle za narod svetac”.\nRoman Emira Kusturice\nBlic “ekskluzivno” objavljuje “prve stranice romana Emira Kusturice”.\nTabloid Alo o bjavljuje “intervju nedelje” pod naslovom “Branko Ružić: Zasad nećemo zatvarati škole”.\n“Narodi u Bosni I Hercegovini različito su shvatili Dejton” naslov je u Politici za razgovor sa Miloradom Dodikom, članom Predsedništva BiH iz RS. Uz to ovaj list podseća da je “četvrt veka Dejtonskog sporazuma” pod naslovom “Revizija bi bila opasna”.\nAalborg, 14.11.2020 - protest farmera u Danskoj\n“Rat protiv mafije vodiće se do kraja, našeg ili njihobog” citira Politika iz razgovora sa Aleksandrom Vulinom, ministrom unutrašnjih poslova Srbije.\nSrpski fudbal: Sunovrat, katastrofa, blamaža…\n“Kako je propao srpski fudbal” istražuju Novosti. “Sunovrat svih reprezentativnih selekcija, prvenstvo neregularno, katastrofalno deljenje pravde, blamaža protiv Škota zahteva hitne promene”.


Policajci ispred hotela u Beču u kojem je odsela iranska delegacija, (Foto: AP/Florian Schroetter)\nIran i svetske sile u utorak su održali "konstruktivne" razgovore i saglasili se da formiraju radne grupe koje bi razmatrale sankcije koje bi Vašington mogao da ukine i nuklearna ograničenja koja bi Teheran mogao da poštuje u okviru napora da se oživi nuklearni sporazum iz 2015. godine.\nEvropski posrednici počeli su u utorak odvojene razgovore sa iranskim i američkim zvaničnicima u Beču, u okviru incijative da se obe zemlje vrate punom poštovanju nuklearnog sporazuma iz 2015, iz kojeg se Vašington povukao pre tri godine.\nIran je više puta prekršio ograničenja predviđena sporazumom, u odgovoru na povlačenje Sjedinjenih Država 2018. godinu i odluku o ponovnom uvođenju američkih sankcija Teheranu.\nRazgovori u utorak obuhvatali su sastanak preostalih potpisnica prvobitnog dogovora: Irana, Britanije, Kine, Francuske, Nemačke i Rusije u okviru grupe pod nazivom "Zajednička komisija", kojom predsedava Evropska unija. SAD nisu prisustvovale tokom sastanku.\nVašington i Teheran ističu da ne očekuju brzo postizanje napretka tokom razgovora, ali uz EU pozitivno ocenjuju ranu razmenu mišljenja.\n"Konstruktivan sastanak Zajedničke komisije. Postoji jedinstvo i ambicija u pogledu zajedničkog diplomatskog procesa sa dve ekspertske grupe o nuklearnoj implementaciji i ukidanju sankcija. Intenziviraću odvojene kontakte u Beču sa svim relevantnim stranama", tvitovao je glavni koordinator EU Enrike Mora.\n"Razgovori u Beču su bili konstruktivni..naš naredni sastanak je u petak", rekao je iranski pregovarač za nuklearna pitanja Abas Arakči za iransku državnu televiziju.\n"Razgovori u Beču, čak i ako se ne sastajemo direktno sa Irancima, su dobrodošao, konstruktivan i potencijalno koristan korak dok pokušavamo da utvrdimo šta su Iranci spremni da urade da bi ponovo poštovali sporazum i kao rezultat toga, šta bi mi možda trebalo da uradimo da se i sami vratimo poštovanju", rekao je na redovnoj konferenciji za novinare portparol Stejt departmenta Ned Prajs.\nSAD za pregovore pre oživljavanja sporazuma\nPreostale potpisnice sporazuma prvobitno su se kratko sastale u jednom hotelu u Beču, gde je dogovor postignut 2015. godine, u okviru pripremnih razgovora.\nStalni predstavnik Rusije u Međunarodnoj agenciji za atomsku energiju (IAEA) Mihail Uljanov rekao je posle sastanka da će dve grupe na ekspertskom nivou, o ukidanju sankcija i nuklearrnim pitanjima, biti zadužene da utvrde konkretne mere za postizanje napretka.\nEksperti bi trebalo da u utorak počnu sa radom na usklađivanju spiska sankcija koje bi SAD mogle da ukinu i nuklearnih obaveza koje bi Iran mogao da ispoštuje.\n"Obnova sporazuma (JCPOA) se neće dogoditi odmah. Biće potrebno vreme. Koliko dugo? Niko ne zna. Najvažnije je da je posle današnjeg sastanka Zajedničke komisije počeo rad na postizanju tog cilja", tvitovao je Uljanov.\nZvaničnici Velike Britanije, Francuske i Nemačke imaće ulogu posrednika između Irana i SAD i odvojeno će razgovarati sa obe delegacije. Prisustvovaće i Rusija i Kina, takođe potpisnice nuklearnog sporazuma.\nAmerička delegacija, koju predvodi specijalni izaslanik Robert Meli, biće smeštena u obližnjem hotelu.\nAdministracija predsednika Džoa Bajdena želi da oživi sporazum, ali poručuje da su za to potrebni pregovori. Teheran odbacuje mogućnost direktnih razgovora sa Vašingtonom o tome da obe strane nastave da poštuju dogovor.\nPrema sporazumu iz 2015. godine, Teheranu su ukinute američke i druge ekonomske sankcije u zamenu za ograničavanje iranskog nuklearnog programa da bi se vlasti sprečile da razviju nuklearno oružje.\n"Ovo će obuhvatati razgovore o utvrđivanju koraka koje SAD moraju da preduzmu i koraka koje Iran mora da preduzme. Zato što sve manje poštuju svoje nuklearne obaveze", rekao je Meli američkom Nacionalnom javnom radiju (NPR).\nPrepreke u postizanju napretka\nIranski ambasador pri Ujedinjenim nacijama i bivši nuklearni pregovarač Mažid Takt-Ravanči rekao je da SAD snose odgovornost za postizanje napretka.\n"SAD do sada nisu uspele da ispoštuju predizborno obećanje američkog predsednika da će se ponovo pridružiti JCPOA (Zajednički sveobuhvatni plan akcije). Ne bi trebalo protraćiti ovu priliku. Ako SAD ukinu sve sankcije, Iran će obustaviti sve uzvratne mere", tvitovao je Ravanči.\nIranski vrhovni vođa Ajatola Ali Kamenei, koji ima poslednju reč o državnim pitanjima, protivi se postepenom ukidanju američkih sankcija.\nDiplomate su navele da bi razgovori mogli da traju nekoliko dana da bi se rešila neka od lakših pitanja pre nego što se nastave naredne nedelje. Cilj je da se postigne neka vrsta dogovora uoči predsedničkih izbora u Iranu u junu, rekao je zvaničnik, mada su iranski i američki zvaničnici saopštili da ne bi trebalo žuriti.\nBajdenova administracija je takođe navela da pokušava da napravi "dugotrajniji i snažniji sporazum" koji bi se bavio i drugim pitanjima - između ostalog i iranskim nuklearnim programom nakon isticanja odredbi postojećeg dogovora, iranskim razvojem balističkih projektila i podrškom koju Teheran pruža snagama širom Bliskog istoka. Nije poznato da li bi Iran pristao da učestvuje u razgovorima o tim pitanjima.\n"Pre svega bi se zalagali za duži sporazum... bilo bi bolje, kao što je to slučaj sa bilo kojim dogovorom o kontroli naoružanja, da se utvrdi da li se može postići naknadni sporazum kojim se produžuju rokovi", naglasio je američki izaslanik Robert Meli.


Legendarni engleski klub ima ideju da preotme supertalentovanog Francuza koji od početka sezone na 21 minut zabeleži gol ili asistenciju! Takvog fudbalera vredi plaćati svaki cent! Jirgen Klop je krenuo u akciju i na svaki način pokušava da završi transfer šampiona sveta. To prevedeno u evropskim novčanicama znači 215 miliona evra, plus verovatno određeni bonusi, povlastice za fudbalera...\nNapadač bi godišnje primao 34 miliona dolara od kluba sa Enfilda, ali bi značilo da iz grada Bitlsa odlazi prva zvezde tima. Mohamed Salah bi mogao da napusti klub i da krene - put Real Madrida. Da, sasvim očekivano "kraljevići" se prvi spominju u toj priči i mogli bi konačno da završe transfer Egipćanina koji bi se za minute borio baš sa našim Lukom Jovićem jer je Karim Benzema blindiran u špicu.\nNa ruku Liverpulu ide i promena sponzora od sledeće sezone, a ovaj proizvođač sportske opreme spreman je da uradi gotovo sve da dovede ovu superzvezdu! Dok u Engleskoj govore o transferu i onom kako će se odraziti na tim, u Parizu pišu samo o novcu. Ugledni "Parisjen" nagađa da bi na Park prinčeva moglo da legne čak 400 miliona evropskih novčanica, iako se španska "Marka" sa spekulacijama zaustavila na 300 stotine.\nU svakom slučaju pada rekord Nejmara koji je stigao u PSŽ iz Barselona, a dali sa 78 ili 178 miliona saznaćemo ovog leta. Navodno Parižani pokušavaju da zadrže igrača (ili barem da tvrde pazar), pa su spremni da mu ponude nešto više od 37 miliona evra godišnje da ostane. Baš koliko prima i Brazilac!


Aničić: Dobro je da smo sa pobedom ušli u nastavak prvenstva\nŠabačka Mačva u okviru 22.kola Linglong Tire Super lige Srbije gostuje u Surdulici gde će odmeriti snage sa ekipom Radnika.\nGosti u ovaj meč ulaze u dobrom raspoloženju, zbog važne pobede na prolećnoj premijeri koja im je ulila optimizam da mogu da izbore opstanak u elitnom društvu. Šef stručnog štaba crveno-crnih Dragan Aničić ističe da pred gostovanje u Surdulici ima dosta kadrovskih problema, ali da veruje da će igrači koji dobiju šansu opravdati ukazano poverenje:\n’’Dobro je da smo sa pobedom ušli u nastavak prvenstva, a ono što nam trenutno zadaje problem su povrede nekoliko igrača. Napadač Gigić ima povredu lakta, Mihajlović i Šušnjar nisu još uvek sa nama zbog povreda, Ristivojević zbog kartona nema pravo nastupa na sutrašnjem meču. Međutim, bez obzira na sve ovo, zadatak momaka koji budu izašli na teren se zna. To su momci koji vredno rade i čekaju svoju šansu. Ovo je prilika koju će nadam se iskoristiti da me ubede da mogu da igraju od početka i da budu od koristi ekipi.’’\nMeč 22.kola Linglong Tire Super lige Srbije između Radnika i Mačve igra se u subotu 22.februara 2020.godine, sa početkom u 16:00 časova.


LOVIŠTE U JAGODINI: Fazani dobili renovirani dom, zečevi i dalje atraktivni lovcima\nJAGODINA - Lovačko udruženje "Jagodina", koje gospodari sa 33.646 hektara lovišta, kompletno je rekonstruisalo fazaneriju u Jagodini, za proizvodnju fazana za svoje i druga lovišta u Srbiji, izjavio je danas upravnik lovišta Predrag Milenković.\n"Fazanerija je izgrađenja 1964.godine a sada smo uradili volijere koji drže matična jaja fazana, gde fazanke nose jaja a mi ih skupljamo i odnosimo u inkubatore", objasnio je Milenković.\nPromenjeni su stari drveni stubovi, žica uređena je zgrada za tople baterije u kojima se izvode fazanski pilići, precizirao je Milenković i ocenio da su se sada "stekli mnogo bolji uslovi za kvalietniju proizvodnju ove vrste divljači".\nOn je dodao da se jedan deo izleženih fazančića pušta u vlastito lovište a drugi se prodaje lovačkim udruženjima širom Srbije.\nMilenković je istakao da u lovištu u Jagodini "ima divljači, dobro se gospodari, a odstrel se vrši na osnovu godišnjeg plana gazdovanja".\nKada je reč o zecu, veoma atraktivnoj divljači za ovdašnje lovce, "njihov broj stagnira, ovde ali i u celoj Srbiji i Evropi. Da li su u pitanju klimatske promene ili veliki broj predatora, kao što su kod nas šakali, lisice... trovanja pesticidima, istražuje se na nivou Lovačkog saveza Srbije", dodao je Milenković.\nLovačko udruženje Jagodina osnovano je pre 122 godine broji oko 600 lovaca i najveće je u Pomoravskom okrugu koji ima šest Lovačkih udruženja sa oko 2.000 članova.\nU lovištu Lovačkog udruženja u Jagodini, uz fazane i zečeve, obitava veliki broj divljih svinja, srna... a poslednjih godina i šakala koji prave veliku štetu.\nPre desetak godina loviše ovog udruženja rado su posećivali lovci iz inostranstva.


Finalni MEGDAN VARJAČA u Beogradu: Veliko finale osme sezone karavana "Izađi mi na teglu", dolazi i KRALJICA AJVARA\nFinalni megdan karavana “Izađi mi na teglu” na kojem će varjače ukrstiti svi pobednici kvalifikacionog dela osme sezone najvećeg gastronomskog karavana na Balkanu, održaće se u Beogradu, u nedelju, 10. oktobra od 11 h na Obrenovačkom putu br. 3, u blizini Ade Ciganlije.\nFinale ovog čuvenog nacionalnog takmičenja u spremanju omiljenog jesenjeg delikatesa, održaće se u partnerstvu sa Centrom beogradskih festivala (CEBEF), a kako najavljuju organizatori, okupiće se preko dvadeset najboljih ajvar-majstora iz čitave Srbije.\nOpremljeni čeličnom voljom i zdravim takmičarskim duhom, pobednici kvalifikacionih takmičenja će još jednom „izaći na teglu“ i u finalnom okršaju pokazati ko poseduje najbolji recept za „srpski kavijar“ u Srbiji za 2021. godinu.\nNjegovo veličanstvo - ajvar!\nVeliko finale je uvek spektakl za sva čula pre svega zbog učesnika koji će se potruditi da predstave mesto i kraj iz kojeg dolaze na jedan autentičan način, ukrašavajući takmičarske štandove, prikazujući svoju tradiciju, lokalne običaje i gastronomske specijalitete, a na svakom takmičarskom štandu vladaće prava „domaćinska“ atmosfera.\nPored takmičarskog dela i degustacije najboljih ajvara iz cele Srbije, posetioce očekuje celodnevni muzički i zabavni program kao i svečano proglašenje novog kralja ili kraljice ajvara Srbije.\nPobednicima slede vredne nagrade kao i svake godine, a u pitanju je čuveni Smederevac, vrednosni vaučeri kao i poklon paketi partnera karavana.\nStiže i kraljica ajvara za 2020.\nU Beograd stiže i Nada Turudija, aktuelna kraljica ajvara za 2020. godinu, koja sa svojom ekipom „brani boje“ Kikinde i koja će na finalnom takmičenju predati krunu novim šampionima čije će se ime znati u predstojeće nedeljno popodne.\nNakon završene osme sezone, karavan je obišao čak 190 gradova, napunio preko 40.000 tegli ajvara, takmičarima je obezbeđeno oko 90 tona paprike, karavan je posetilo blizu 900.000 posetilaca, a više od 30 domaćinstava je podstaknuto uspešnim plasmanom pokrenulo sopstvenu proizvodnju ajvara.\nMiris sveže spremnog ajvara na "smederevcu" širi se Đeram pijacom: Šta je sve u ponudi i kakve su cene GOTOVE ZIMNICE (VIDEO)\nKAKO NAPRAVITI NAJBOLJI "SRPSKI KAVIJAR" Pratite nas i otkrijete tajnu (UŽIVO)\nOno što je takođe zanimljivo jeste da karavan u proseku u toku jedne sezone obiđe 20.000 km, što znači da je u proteklih osam sezona pređena kilometraža veća od obima tri zemaljske kugle.\nOvogodišnja sezona karavana realizovana je pod pokroviteljstvom Ministarstva trgovine, turizma i telekomunikacija, lokalnih samouprava gradova-učesnika kao i brojnih sponzora čija podrška čini projekat uspešnijim iz godine u godinu.


Nemački parlamentarci na sednici Skupštine AP Vojvodine | TV KANAL 9 NOVI SAD\nNaslovna EMISIJE Nemački parlamentarci na sednici Skupštine AP Vojvodine\nNemački parlamentarci na sednici Skupštine AP Vojvodine\nVIDEO K9: Povodom posete ministra za pravdu i evropska pitanja nemačke pokrajine Baden-Virtemberg Gvida Volfa i delegacije njihove vlade, održana je 19. sednica Skupštine Vojvodine na kojoj je bilo govora i o podršci u procesu pridruživanja Srbije Evropskoj uniji.\nSaradnja Autonomne pokrajine Vojvodine i pokrajine Baden-Virtemberg traje već pet godina i ti odnosi su veoma prisni, naveo je predsednik vojvođanskoj parlamenta koji je dodao da je zahvaljujući tome potpisan i dokument o zajedničkim namerama 2014. godine između dve pokrajine, čime je stvoren institucionalni okvir saradnje.\n“Nama je prioritet da produbimo našu saradnju i da realizujemo, konkretizujemo one mogućnosti koje su u načelnom dokumentu zajedničko naše opredeljenje. I u tom smislu doživljavam i današnju posetu i mogućnosti koje donose susreti u toku ove godine”, rekao je Ištvan Pastor, predsednik Skupštine AP Vojvodine.\nPastor je naveo da će ova godina sigurno biti u znaku Baden-Virtemberga, bar kada je u pitanju Vlada Vojvodine. U tom smislu je ova poseta dobra uvertira, a sledeći koraci su u vezi za odlazak pokrajinskog Parlamentarnog odbora za poljoprivredu u Baden-Virtemberg.\n“Treći dan sam u Srbiji i Vojvodini, imao sam brojne razgovore, a danas se obraćam vojvođanskim parlamentarcima. Nama u našoj pokrajini je stalo do razvoja evropskog regiona i dunavskog regiona jer cela Evropa je jedan tok i reke nas spajaju, a Dunav je u usponu, a na tom putu ste i vi”, istakao je Gvido Volf, ministar pokrajine Baden-Virtemberg.\nZajednički cilj je, prema njegovim rečima, produbljivanje prijateljstva i podrška procesu pridruživanja Srbije Evropskoj uniji.\nU cilju saradnje regionalnih parlamenata, rekao je Volf, sazvana je prva konferencija parlamentaraca iz podunavskih zemalja, koja se održava u Ulmu.\nPrethodni tekstPIJAČNI BAROMETAR, 16.03.2018.\nSledeći tekstNovosađani merili očni pritisak


Izvor: RTS, 13.Okt.2019, 12:17\nNa dečjoj sceni Ustanove kulture "Vuk Stefanović Karadžić" izvedena je pretpremijera predstave "Konjić Grbonjić" rađene po čuvenoj ruskoj bajci Braće Presnjakov.\nČuveni savremeni ruski dramski pisci Braća Presnjakov srpskoj publici su poznati po komadima "Igrajući žrtvu" i "Terorizam".\nIako su poznati po crnohumornim razglednicama ruskog društva i društva uopšte, u ovom komadu otkrivaju >> Pročitaj celu vest na sajtu RTS << i svoju emotivnu stranu.\nBajka "Konjić Grbonjić" govori o avanturi mladića Ivana, koji doživljava neverovatne avanture i iskušenja, a sve prepreke pobeđuje uz pomoć svog čarobnog prijatelja.\nPredstavu je režirala Iva Milošević, rediteljka uspešnih dečjih komada "Princeza i žabac" i "Pepeljuga".\n"Nadam se da će deca izaći iz sale sa rasbokorenom maštom, razdragana i da će da prime poruku da je ljubav najvažnija u životu", navela je rediteljka Iva Milošević.\nUlogu Ivana poneo je mladi glumac Joakim Tasić, koji otkriva univerzalnost lika kog tumači.\n"Mislim da je svaki dečak, a i svaka devojčica, odnosno svako dete na neki način Ivan. I mislim da će se na neki način poistovetiti sa glavnim likom zato što svako dete ima taj neki pritisak od roditelja, porodice, neka očekivanja. A opet, s druge strane, svako dete ima neki svoj svet i svog nekog Konjića Grbonjića koji mu, eto, pomaže da u životu prebrodi sve prepreke", rekao je Tasić.\nDok traje adaptacija Pozorišta "Boško Buha", predstave će biti izvođene na dečjoj sceni Ustanove kulture "Vuk Stefanović Karadžić".\nNaravno, posle pretpremijere sledi i premijera, a imajući u vidu da je rediteljka Iva Milošević već režirala nekoliko veoma uspešnih komada, ova predstava će sigurno još dugo biti na repertoaru dečje scene.


Srpska pravoslavna crkva danas slavi Crkvenu novu godinu - PressLider.rs\nSrpska pravoslavna crkva danas slavi Crkvenu novu godinu\n14. septembra 2017. Marina Trmčić 0 Comments Crkva, Crkvena nova godina, Praznik\nU starokalendarskim pravoslavnim crkvama, kakva je i naša, koja se pridržava Julijanskog kalendara, danas 14. septembra počinje nova, liturgijska godina. U većini drugih pravoslavnih crkava počela je 1. septembra. Na današnji dan praznuje se i spomen na Prepodobnog Simeona Stolpnika.\nDanas se u hramovima moli Gospodu da blagoslovi “venac godine” – da sačuva pravoslavlje u miru, da tok godine protekne dobro, da gradove Bog sačuva nepovređene, da hristoljubivog vladara zemlje zaštiti i daruje mu pobedu nad protivnicima.\nSve se zapravo ponavlja u ciklusu od 532 godine. Početak godine je zapravo početak jednog indikta, njih ima 15. Značajan je i “krug sunca”, njih ima 28. “Ciklus meseca” se ponavlja na 19 godina, navela je Verska informativna agencija (VIA).\n← Borac i dalje bez pobede\nOrganizovan BESPLATAN prevoz na manifestaciju „Kupusijada“ →


Uvrede u Skupštini Srbije: O političkim prostitutkama i tome ko je fašista | Novinska agencija Beta\nPOLITIKA | 26.05.2017 15:50\nUvrede u Skupštini Srbije: O političkim prostitutkama i tome ko je fašista\nSednica Skupštine Srbije koja je bi svakog trenutka trebalo da počne već je tokom dana faktički započeta rafalom optužbi i uvreda poslanika vlasti i opozicije. Uoči odluke opozicije o delovanju na sednici, poslanik Nove stranke Zoran Živković ocenio je da vlast želi da ućutka opoziciju i tom prilikom rekao da za politiku kažu da je "bliska prostituciji" i da je to tako "kada je vode prostitutke". Poslanici vladajuće većine ocenili su to govorom mržnje i fašizmom, a predsednica parlamenta Maja Gojković protestovala je navodeći da ju je Živković nazvao prostitutkom.\n"Kažu za politiku da je bliska prostituciji. Jeste kad je vode prostitutke, muške, ženske, političke u prenosnom smislu, direktno izaberite kako god hoćete, to nije teška reč za ovo što se dešava u ovom zdanju", kazao je pre sednice Živković.\nŽivković, kao i šefovi poslaničkih grupa Demokratske stranke i Socijaldemokratske stranke, Goran Ćirić i Marko Djurišić odbacili su ranije navode predsednice parlamenta Maje Gojković o tome da su falsifikovali dopunu dnevnog reda i istakli da su takve tvrdnje nedopustive i da su njihovi saradnici čekali ispred pisarnice da stigne saziv, a potom odmah predali predlog za dopunu dnevnog reda.\nPredsednica Skupštine Srbije Maja Gojković protestovala je danas zbog navoda poslanika i lidera Nove stranke Zoran Živkovića koji ju je, kako je navela, uporedio sa prostitutkom.\n"Nadam se da će o tom što me je poredio s prostitikom imati šta da kaže Saša Janković, koga je Živković podržao, kao i Marinika Tepić, kao žena koja se bavi politkom", rekla je Maja Gojković novinarima u Skupštini Srbije.\nOna je kazala da se nada da će sve poslanice i žene koje se bave politikom reagovati na izjavu Živkovića.\nPovodom najava da bi poslanici opozicije mogli danas na početku sednice da predsednicu Skupštine spreče da sedne za sto predsedavajućeg, Maja Gojković ih je upozorila da se sednica prenosi uživo i da će gradjani imati priliku da vide kako sprečavaju predsednicu da vodi sednicu koja je zakazana u skladu sa Poslovnikom i svim procedurama.\nZamenik šefa poslaničke grupe Srpske napredne stranke (SNS) Vladimir Orlić osudio je danas navode poslanika i lidera Nove stranke Zorana Živković koji je, kako je naveo, na primitivan i prostački način napao predsednicu Skupštine Maju Gojković.\n"Uporedjivanje predsednice Skupštine sa prostitutkom je ispod svakoga nivoa i predstavlja potpuno ogoljenu mržnju koja nosi sa sobom destrukciju. Ovo je čist i ogoljen fašizam", rekao je Orlić.\nOn je kazao da SNS poziva sve ljude da osude izjavu Živkovića i da ne dopuste da se tako nešto toleriše i smatra prihvatljivim.\n"Ovo je ispod svakog nivoa i baš svaki nastup političkih poslušnika DOS-ovskih kandidata Vuka Jermića i Saše Jankovića predstavlja novo saznaje na temu mržnje koju u sebi nose. Oni se uporno trude da sami sebe nadmaše u primitivnom i prostačkom odnosu prema Domu i predsednici Skupštine", kazao je Orlić.\nZamenik šefa poslaničke grupe Narodna seljačka stranka-Pokret socijalista-Ujedinjena seljačka stranka Marijan Rističević takodje je osudio navode Živkovića ističući da je Živković to učinio iz mržnje.


Na Sceni „Raša Plaović“ premijerno izvedena Nušićeva komedija „Vlast“ (i sabrana nedela), u adaptaciji i režiji Milana Neškovića - Vesti - Narodno pozorište u Beogradu\nNa Sceni „Raša Plaović“ premijerno izvedena Nušićeva komedija „Vlast“ (i sabrana nedela), u adaptaciji i režiji Milana Neškovića\nPredstava „Vlast“ (i sabrana nedela), zasnovana na pomenutom, nedovršenom komadu Branislava Nušića i delovima iz još nekoliko njegovih komedija koje pripadaju istom tematsko-motivskom korpusu vlasti, u adaptaciji i režiji Milana Neškovića, premijerno je izvedena 17. novembra na Sceni „Raša Plaović“.\nPosle tačno 57. godina, kada je poslednji put igrana u Narodnom pozorištu, Nušićeva „Vlast“ ponovo se vratila tamo gde je i praizvedena 26. januara 1939. godine.\nOvo je, u nacionalnom teatru, četvrta postavka te komedije koju je slavni srpski komediograf počeo da piše 1937. godine, ali je nije završio, jer je u međuvremenu preminuo.\nNušić se u „Vlasti“ dobrano nasmejao nad nemanima karijerizma, korupcije, lopovluka, šićardžijstva, slavoljublja... želeći da ukaže na opšte probleme u funkcionisanju i doživljaju vlasti u tadašnjoj državi (radnja se odvija za vreme vladavine dinastije Obrenović).\nZaplet baziran na familiji kojoj se „posrećilo“ da joj zet bude izabran za ministra, otvara Pandorinu kutiju ostrašćenih želja i ambicija; što je manja zasluga, to je jača neutoljiva sila lične koristi i protekcije...\nU ovoj savremenoj postavci, u čijem fokusu je duhovita priča o ljudskoj prirodi i o tome kako vlast ulazi u pore svakog čoveka, svake porodice i grupe, uloge (oko tridesetak likova) su ostvarili Aleksandar Srećković (Arsa), Ivan Bosiljčić (Svetozar), Nikola Rakočević (Miloje), Dimitrije Dinić (Pavle), Vanja Ejdus (Mara) i Zorana Bećić Đorđević (Rina).\nPosle dva sata veoma nadahnute igre, publika je pozdravila glumce snažnim, višeminutnim aplauzom.\nNeškovića u radu na predstavi nije zanimala dnevna politika, već fascinacija vlašću i promena koja se događa u osobama koje su ili na vlasti ili su bile nekada na vlasti, a ponajviše ga je intrigirala bliskost vlasti, kao društvena odrednica.\n„Nušićeva Vlast ima samo dva čina, a zamišljena je u četiri. Uzeo sam scene iz drugih Nušićevih komada koji se bave tim fenomenom, usudio sam se da to uradim i igrao se dodeljujući replike iz različitih situacija novim likovima”, najavio je reditelj uoči premijere, dodajući da je prvi put radio adaptaciju i da mu je veliku pomoć pružila mlada dramaturškinja Tijana Grumić.\nNešković je uradio i izbor muzike, kao i video rad u saradnji sa agencijom „Super Dot“, kostimograf je Marina Medenica Vukasović, scenograf Andreja Rondović, lutke je izradila Marija Tavčar, dok je za scenski govor bila zadužena Ljiljana Mrkić Popović.


MERIDIANBET TIKET: Ogromne kvote na Zvezdu protiv Žalgirisa - AM Sport\nNaslovnica Kosarka Euroliga i Eurokup MERIDIANBET TIKET: Ogromne kvote na Zvezdu protiv Žalgirisa\nS ozbirom na to kako igra – teško, ali je u sportu sve moguće i Meridianbet kvota na čistu “dvojku” je sjajnih 4.80. Moraće i crveno-bijeli jednom da prorade…\nEkipa sa Malog Kalemegdana jednom će početi da izlazi iz krize i pobijediti, ako ništa drugo zbog igre velikih brojeva, zato vam nudimo brojne opcije i najbolje kvote.\nMožda je pravi izbor igra da će u Kaunasu biti pobjeda bilo kog tima sa 11-15 poena razlike, na šta je kvota 4.20.\nNeefikasnost Zvezde najviše leži u velikim problemima sa organizacijom igre. Nema ideje, nema kreacije, sve djeluje prilično sporo u napadu… Dupli program Evrolige u ovom trenutku je svakako nešto što joj ne ide na ruku.


FoNet | 02. okt 2016.\nNedeljno izdanje dnevnog lista Politika danas je izašlo bez karikature Dušana Petričića na naslovnoj strani, pošto je sa njim prekinuta višegodišnja saradnja. Petričić ističe da prestanak objavljivanja njegovih karikatura nije stvar njegove autocenzure\n„Da ne bi bilo zabune i nagađanja, obaveštavam poštovaoce i sve zainteresovane, da karikatura objavljena danas na prvoj strani Politike nije moja karikatura“, rekao je Petričić za Fonet.\n„Uredništvo očigledno nije smatralo da elementarni red i poštovanje prema čitaocima, pa i prema autoru, nalažu da se uz ovakav potez objavi makar jedan red objašnjenja“, dodao je karikaturista.\nOn ističe da izostanak njegove redovne karikature sa prve strane nedeljne Politike „ni u kom slučaju NIJE rezultat moje AUTOCENZURE“.\n← Dragomir Karić tvrdi da ponovo pokreću TV BK\nVučićev kabinet: Petričićeve karikature poeni za premijera →


Mustafa: Srbija vodila rasističku kampanju protiv Kosova\nBeta\t 9. novembra 2015. 19:20\nPredsednik Vlade Kosova Isa Mustafa ocenio je danas da je Srbija vodila rasističku kampanju protiv prijema Kosova u Organizaciju UN za obrazovanje, nauku i kulturu(Unesko).\n“Nažalost, jasna prozapadna orijentacija Kosova i njegova spremnost da nastavi sa konstruktivnim agendama zasmetali su Srbiji, koja je bez prestanka vodila, posebno tokom ovog procesa, rasističku kampanju protiv Kosova. To je uticalo da nekoliko država koje dele iste interese sa saveznicima Srbije”, rekao je Mustafa, a prenosi Radio Slobodna Evropa.\nMustafa je, povodom odluke Uneska da Kosovo ne postane član te organizacije, izjavio da se Kosovo neće povući sa svog evroatlanskog puta i da će ubediti sve da zaslužuje da bude član svih međunarodnih organizacija.\n“To (današnja odluka Generalne konferencije Uneska) nas neće vratiti nazad”, rekao je Mustafa.\nOn je ocenio da je Ministarstvo spoljnih poslova Kosova uradilo odličan posao i da te aktivnosti nisu bile uperene ni protiv koga.


„Kasperski” otvara kancelariju u Srbiji | SecuritySEE.com\nNaslovna IT Bezbednost Zaštita IT sistema „Kasperski” otvara kancelariju u Srbiji\n„Kasperski” otvara kancelariju u Srbiji\nKompanija „Kasperski” planira da otvori kancelariju u Srbiji. U ovom trenutku, kompanija ne želi da otkrije više detalja o planovima za Srbiju, pa ni to kakav kadar nameravaju da zaposle.\nKompanija „Kasperski” planira da otvori kancelariju u Srbiji, potvrdili su za „Politiku” u ovoj ruskoj firmi koja se bavi razvojem softvera za bezbednost podataka u sajber prostoru. „Trenutno smo angažovani oko završavanja planova u vezi sa tom namerom. U ovom trenutku, ne možemo dati više detalja”, odgovorili su.\nDa je „Kasperski” zainteresovan za širenje na naše tržište saopštio je nedavno i ministar za inovacije i tehnološki razvoj Nenad Popović posle sastanka sa njihovim rukovodstvom u Moskvi.\nPopović je tom prilikom istakao da Srbija ima odlične mlade programere i da visoko profesionalni inženjeri predstavljaju naš ključni razvojni resurs kada je u pitanju privlačenje stranih investitora u oblasti inovacija i informacionih tehnologija.\nU kompaniji „Kasperski” u ovom trenutku nisu spremni da otkriju više detalja o planovima za Srbiju, pa ni to kakav kadar nameravaju da zaposle. Kompanija zapošljava 4.000 ljudi, ima skoro 40 kancelarija u svetu i više od 400 miliona korisnika u 200 zemalja.\nPopović je najavio da će rukovodstvo kompanije „Kasperski” uskoro posetiti Beograd, gde će posle sastanaka sa predstavnicima državnih institucija, privatnog sektora i srpskih univerziteta sagledati sve mogućnosti dolaska na tržište Srbije.\nPopović je u saopštenju posle sastanka u Moskvi rekao da bi dolazak „Kasperskog” u Srbiju imao višestruku važnost, jer bi naši mladi inženjeri dobijali znanje od najboljih ruskih stručnjaka u ovoj oblasti.\nU kompaniji čije je puno ime „Laboratorija Kasperski” odnosno „Kasperski lab” nisu mogli da otkriju koliki je broj korisnika njihovih proizvoda u Srbiji jer, kako navode, politika ne predviđa deljenje statistike u vezi sa regionalnim korisnicima.\nZa sada je poznato da se Zoran Pušković pridružio kompaniji kako bi preuzeo poziciju direktora za region istočne Evrope od 1. aprila 2018. godine. Planirano je da Pušković bude odgovoran za dugoročni rast i proiftabilnost poslovanja u istočnoevropskom regionu – pružajući izvršno vođstvo i kontrolišući strateški razvoj resursa kompanije „Kaspersky Lab” u regionu. On će strateški promovisati viziju kompanije o širenju svesti o sajber bezbednosti i nastojati da ojača vođstvo kompanije u regionu, promovišući rešenja za preduzeća i potrošače kompanije „Kasperski Lab” kao i usluge kompanije iz oblasti znanja o pretnjama u oblasti sajber bezbednosti.\nKompanija koju je 1997. osnovao Evgenij Kasperski sa ambicioznom misijom da „spase svet” od pretnji u informatičkom prostoru jedan je od lidera u oblasti sajber bezbednosti.\nNjihovi proizvodi bili su popularni i u SAD, ali uvek pod lupom zbog sumnje da predstavljaju tajni špijunski alat Kremlja.\nOve optužbe kulminirale su prošle godine kada je vladinim agencijama zabranjeno da ih koriste, a i neki američki maloprodajni lanci su ih samoinicijativno povukli.\nU kompaniji smatraju da su na meti zbog zaoštrenih odnosa Moskve i Vašingtona, ili kako je jesenas u intervju za „Politiku” rekao Jevgenij Kasperski, „zato što u SAD postoji potreba da se napada nešto što je iz Rusije”.\nPrethodni članakIzmene i dopune Zakona o komunalnoj policiji Crne Gore: Uvodi se korišćenje biber-spreja, a moći će i da privode\nSledeći članakKakva je ideologija najozloglašenije terorističke organizacije na svetu – Al Kaide?


Ministarstvo: Izvođači radova na putu Ub-Lajkovac probili rok - Izazov\nNovi magazin 8. decembra 2018. 14:44\nGrađevinske firme koje su izvodile radove na popravci deonice budućeg autoputa Ub-Lajkovac nisu, kako tvrde, „isterane s gradilišta“, već nisu posao obavile u roku, saopštilo je danas Ministarstvo građevinarstva, saobraćaja i infrastrukture Srbije.\n„Ovakav, nedopustiv pristup izvođača koji su u neradu potrošili najproduktivniji deo građevinske sezone, glavni je razlog što sanacija ove deonice neće biti završena do kraja godine“, kaže se u saopštenju.\n„Sve tvrdnje izvođača da nema njihove krivice, da su sve radili po projektu i propisima, da su dobili sve ateste za ugrađene materijale, da su predali put na održavanje, ukazuje da je problem srpskog građevinarstva mnogo veći“, piše u saopštenju i dodaje se da će se tim problemom baviti „nadležni organi“.\n„Svesni smo koliko je odluka o naplati bankarske garancije od 3,2 miliona evra teška za poslovanje svake firme, ali izvođači nam nisu dali nikakvu alternativu. S druge strane, Ministarstvo je moralo da izdvoji još milijardu dinara za sanaciju ove deonice, zbog čega smo bili prinuđeni da odustanemo od nekih drugih predviđenih projekata“, piše u saopštenju.\n„Jasno je da u nedostatku pravih dokaza izvođači žele podršku javnosti za svoje propuste. Ministarstvo građevinarstva, saobraćaja i infrastrukture neće učestvovati u takvoj kampanjii i neće polemisati sa izvođačem preko medija“, piše u saopštenju ostavljenom medijima.


Ministar odbrane SCG razgovarao sa funkcionerima Američke nacionalne garde\nZvaničnu posjetu Sjedinjenim državama, u okviru koje će - na poziv prvog čovjeka Pentagona, Donalda Ramsfelda, biti i gost foruma ministara odbrane zemalja jugoistočne Evrope - ministar odbrane Srbije i Crne Gore Zoran Stanković nastavio je danas obilaskom ovdašnje Kongresne biblioteke i susretom sa najvišim funkcionerima Američke nacionalne garde.\nNakon susreta sa komandantom nacionalne garde, generalom Stivenom Blumom /H. Steven Blum/, ministar Stanković je za Glas Amerike rekao da je izzetno važno da Beograd sa administracijom u Vašingtonu što skorije potpiše sporazum o statusu snaga\nNajavljeno je da će ministar odbrane večeras sa predstavnicima Pentagona razgovarati i o drugim bilateralnim sporazumima – u prvom redu bezbjednosnom i sporazumu o zabrani proliferacije oružja za masovno uništenje. U Utorak, Stanković će na poziv američkog sekretara za odbranu Donalda Ramsfelda, zajedno sa kolegom po funkciji iz BiH biti gost foruma ministara odbrane zemalja jugoistočne Evrope. On kaže da se učešćem na ovakvim skupovima otvaraju vrata integracija u evroatlanske vojne strukture...\nMinistar Stanković je na jučerašnjem brifingu za novinare rekao i da će predstvnicima Bušove administracije, koji prijem SCG u "Partnerstvo za mir" uslovljavaju hapšenjem i transferom u Hag - Ratka Mladića, reći da će ratni komandant vojske bosankih Srba biti uhapšen ako bude nađen u nekom od vojnih objekata, ali da od juna 2002. nema informacija o Mladićevom kretanju.


Kineskoj kompaniji dodijeljena koncesija za autoput Banja Luka – Prijedor – Zvornik Danas\nNaslovna/VIJESTI/Ekonomija/Kineskoj kompaniji dodijeljena koncesija za autoput Banja Luka – Prijedor\nKineskoj kompaniji dodijeljena koncesija za autoput Banja Luka – Prijedor\nBANJALUKA – Vlada Republike Srpske dodijelila je danas koncesiju kineskoj kompaniji „Šandong“ za izgradnju auto-puta Banjaluka-Prijedor.\nNa radno-konsultativnoj sjednici Vlade data je saglasnost na prijedlog ugovora o koncesiji za auto-put Banjaluka-Prijedor-Novi Grad, odnosno njegovu prvu fazu Banjaluka-Prijedor, saopšteno je iz Biroa Vlade Srpske za odnose s javnošću.\nKoncesija je dodijeljena na 33 godine, uključujući period izgradnje, a koncesionar se obavezuje na plaćanje koncesione naknade. Ona se sastoji od jednokratne naknade koja iznosi 1,5 odsto od vrijednosti investicije, odnosno 4,47 miliona evra i godišnje naknade od pet odsto od prihoda ostvarenih obavljanjem koncesione djelatnosti, odnosno od iznosa prikupljene putarine, navedeno je u saopštenju.\nKineska kompanija „Šandong“ je registrovala preduzeće u Srpskoj koje je zaduženo za projektovanje, izgradu, upravljanje, održavanje i finansiranje izgradnje auto-puta Banjaluka-Prijedor.\nRepublika Srpska će tokom perioda upravljanja i održavanja plaćati koncesionaru godišnju naknadu za raspoloživost auto-puta.\nKompanija „Šandong“ je podnijela Vladi Republike Srpske 11. decembra 2017. godine ponudu za započinjanje postupka dodjele koncesije za izgradnju auto-puta Banjaluka-Prijedor.\nTom potezu prethodilo je više dokumenata koje su Vlada i preduzeće „Auto-putevi Republike Srpske“ potpisali sa kineskim ponuđačem.\nRadna grupa zadužena za pregovore usaglasila je sa kineskim partnerom sva važna pitanja, a projektovanje auto-puta treba da bude u skladu sa pravilima struke, propisima koji uređuju oblast drumskog saobraćaja, smjernicama i normama na snazi u Srpskoj, navedeno je u saopštenju.\nAuto-put Banjaluka-Prijedor biće dužine oko 42 kilometra, imaće po dvije saobraćajne trake po smjeru, razdijelno ostrvo i zaustavne trake.\nPrema podacima iz generalnog projekta, očekuje se da će biti izgrađeno sedam tunela i 35 mostova, tri petlje i infrastruktura za zatvoreni sistem naplate putarine sa tri stanice za naplatu, kao i sistemom za upravljanje i kontrolu bezbjednosti saobraćaja.\nUslužni prateći sadržaji kao što su objekti namijenjeni za snabdijevanje vozila, vozača i putnika nisu obuhvaćeni koncesijom.\nautoput banja luka kina prijedor vlada rs\nOteli ga kao dijete i prodali: Pronašao roditelje nakon 32 godine\nScensko-muzičkim nastupom u Zvorniku počelo obilježavanje Nedjelje djeteta\nAlumina: Pisanja u medijima štete fabrici


Šabac korisnici zainteresovani za SRB dejt, Transeksualci Srbija\nŠabac Korisnici Zainteresovani Za SRB Dejt\nTražite li partnera? Pregledajte najnovije korisnike u nastavku i možda naletite na svog idealnog saputnika. Pošaljite poruku i dogovorite sastanak ove nedelje. Naša zajednica ima mnogo registrovanih korisnika koji ne mogu da dočekaju da se ćaskaju sa nekim kao Vi! Registrujte svoj potpuno besplatan profil danas\nMiran, hladnokrvan, smeđo- tamna kosa, lepe usne, krupan (ne debeo). Čist i šta više pisati,.. Ako vam padne na pamet pitajte...


Ferijalci podržali Vučićevu posetu Kosovu i Metohiji - Studio B\nFerijalci podržali Vučićevu posetu Kosovu i Metohiji\nFerijalci podržali Vučićevu posetu Kosovu i Metohiji Studio B\nPolitikaPolitika Pocetna 11. 09. 2018. 17:04:06\nFerijalni savezi Srbije i Beograda, u pisanom saopštenju dostavljenom medijima, uputili su snažnu podršku Predsedniku Srbije za miroljubivu, ali odlučnu,patriotsku i dostojanstvenu posetu Kosovu i Metohiji.\n⁃ Ova poseta Predsednika i poruka našoj braći i sestrama na Kosmetu da Srbija stoji iza njih i da nisu sami, istorijski je trenutak za sve nas – stoji u saopštenju koje je potpisao predsednik Ferijalnog saveza Srbije, Velizar Đerić.\nU saopštenju se navodi da su mnogi od njih učestvovali na radnim akcijama širom ex-Jugoslavije, pa i na Kosmetu kada su izgrađeni mnogobrojni putevi, pruge, fabrike, brane.\n– Generacije hrabrih i čestitih ljudi su to gradile i to danas pripada njihovoj i našoj deci. Predsednik je sa punim pravom poručio da niko nema prava da otima tuđu imovinu i prisvaja ono što je novcem srpskog naroda izgrađeno i da Srbija to neće dozvoliti – navode Ferijalci.\nOni ističu da je Aleksandar Vučić pokazao tokom svog boravka na Kosmetu celoj međunarodnoj zajednici da srpska strana želi da razgovara o rešenju za Kosovo, ali nema sa kime. Kažu da se dobro videlo ko je inicirao provokacije i sukobe i ko je vatrom i barikadama sprečio Predsednika da pozdravi svoj narod.\n– Mi jednoglasno podržavamo politiku koju predsednik Vučić sprovodi i svim srcem stojimo uz njega u svim njegovim naporima da pronađe najbolje rešenje za Kosmet, sačuva živote i imovinu Srba koji žive tamo i da sačuva ugled i dostojanstvo Srbije na međunarodnoj sceni. Teški dani predstoje u borbi za svaki metar zemlje na Kosmetu, ali uz podršku svih nas i mudru politiku, sigurni smo da će Vučić učiniti da Srbija izađe kao pobednik, a Ferijalni savez će, kao i do sada, podržavati politiku predsednika Srbije – zaključuju se u saopštenju.


Priprema se međusobno priznavanje elektronskih sertifikata o vakcinaciji između Srbije i Grčke - Glas Podrinja\nMinistarka trgovine, turizma i telekomunikacija Srbije Tatjana Matić izjavila je danas da je Memorandumom o razumevanju u oblasti turizma u uslovima pandemije korona virusa, koji treba da potpišu Srbija i Grčka, predviđeno međusobno priznavanje elektronskih sertifikata o vakcinaciji.\n"Na taj način biće omogućen ulazak građanima obe zemlje koji su vakcinisani, dok će za građane koji nisu vakcinisani biti obavezan PCR ili antigenski test. Takođe, na granici će se raditi nasumični brzi testovi", kazala je Matić nakon onlajn sastanka sa ministarom turizma Grčke Harisom Teokarisom.\nMatić i Teokaris usaglasili su stavove o potpisivanju zajedničkog Memorandum o razumevanju u oblasti turizma u uslovima pandemije korona virusa koji će definisati uslove ulaska putnika iz Srbije u Grčku, odnosno iz Grčke u Srbiju, u periodu od 1. maja do 1. oktobra 2021. godine, precizirano je iz ministarstva.\nMatić je napomenula i da će građani koji do sada nisu mogli da ostvare zamenska putovanja za Grčku, a sklopili su ugovore sa turističkim agencijama, moći to da urade do 31. decembra 2021. godine.\n"Otvaranje grčke granice za naše građane tokom letnje sezone biće simbolična slika potpune normalizacije naših života, ali i još jedna potvrda o dubokom i istinskom prijateljstvu i izvanrednim bilateralnim odnosima između Srbije i Grčke", poručila je ministarka.


Ponovo radi galerija u Kulturnom centru Zlatibor - OGLASNA TABLA - INFO\n1 јуна, 2020 035\nČajetina – posle par meseci prekida rada zbog vanrednog stanja i epidemije novog koronavirusa galerija Kulturnog centra Zlatibor počinje sa radom u utorak, 2. juna 2020. godine i biće otvorena za posetioce radnim danima od 10 do 17 časova.\nOd utorka, 2. juna, svi zainteresovani posetioci u galeriji mogu pogledati izložbu slika pod nazivom „Rujanski starešina Jovan Mićić – od hajduka do serdara, od serdara do zatočenika Gurgusovačke kule“ autora Snežane Đenić, koja je postavljena pre stupanja na snagu vanrednog stanja.\nPosetioci se kroz izložbu mogu upoznati sa svim usponima i padovima na životnom putu jedne od najznačajnijih istorijskih ličnosti rujanskog kraja, kako se u ranijim periodima nazivalo područje Zlatibora. Serdar Mićić je rođen 1785. godine u zlatiborskom selu Mačkat, gde se njegov otac Gavrilo doselio iz krševite Pive. Bio je to čovek izrastao iz naroda i živeći u jednom surovom vremenu ponašao se upravo u skladu sa važećim zakonima i običajima svoga vremena, poprimajući dimenziju jedne izuzetno snažne ličnosti. Još u Prvom srpskom ustanku pod Karađorđem, ušao je u narodno pamćenje kao neobično hrabar čovek i buljubaša Mihaila Radovića, a već u Drugom ustanku on uživa veliko poverenje Miloša Obrenovića, tako da mu on daje po oslobođenju na upravu knežinu Rujno.\nAutor izložbe Snežana Đenić, foto: GZS\nZa sedište knežine Rujno, serdar Mićić odabira Čajetinu, i tu gradi svoj „dvor sa mnogim zdanijama“, nekoliko zgrada namenjenih stambenim i službenim funkcijama i opasuje ih zidinama kao utvrđenje iz kojeg će se kasnije razviti današnja varošica i administrativni centar opštine Čajetina.\nNjegove zasluge u oslobođenju Srbije, uporna borba za postavljanje temelja države i diplomatska aktivnost stavljaju ga, bez sumnje, u red najznačajnijih političkih ličnosti u istoriji užičkog kraja i zlatiborskog okruga, vrednih pamćenja, a sa svim tim zaintzeresovani se mogu upoznati kroz ovu postavku kao i kako je moćni serdar na posledku dopao tamnice Gurgusovačke kule.


Prvi podaci: Ostali smo bez 15% voća\nLedeni talas od pre nekoliko nedelja, naneo je štetu na 50 odsto zasada jagodičasto-bobičastog voća na teritoriji zapadne Srbije koje je najviše stradalo.\nTo je izjavio ministar poljoprivrede i zaštite životne sredine Branislav Nedimović, koji je za RTS rekao da je sneg dosta štete naneo i kajsiji, šljivi i jabuci, te da će sledeće nedelje Institut za voćarstvo dati komletne analize.\nKako je naveo, prema preliminarnim rezultatima Poljoprivrednog fakulteta u Novom Sadu, ukupna šteta od elementarne nepogode je 15 odsto ukupne proizvodnje u voćarstvu. Ministar najvaljuje da se pripremaju i određene mere, i podvlači da su već raspisani pozivi za nabavku opreme koja prevenira takve situacije, pre svega protivgradne merže i sisteme za navodnjavanje. Ističe i da država daje 40 odsto od premije osiguranja koje se tiče odbrane od ranog mraza, ali i navodi da se moraju edukovati ljudi jer je 10,5 odsto osigurane površine jako malo.\n« Organska proizvodnja hrane velika šansa za Srbiju Građani Srbije u dozvoljenom minusu i pod kreditima »


U tri dana zadržali pet vozaća zbog alkohola i narkotika - JUGPRESS\nU tri dana zadržali pet vozaća zbog alkohola i narkotika\nPripadnici Ministarstva unutrašnjih poslova u Leskovcu, Vlasotincu i Lebanu, u prethodna tri dana, zadržali su četvoricu vozača koji su upravljali vozilom pod dejstvom alkohola i jednog koji je vozio pod dejstvom psihoaktivnih supstanci, saopšteno je danas.\nČetrdesettrogodišnji vozač „audija“ koji je upravljao automobilom sa 2,1 promil alkohola u organizmu i dvadesetčetvorogodišnji vozač „citroena“ koji je vozio sa\n1,29 promila alkohola sumnjiče se da su u Leskovcu izazvali saobraćajne nezgode u kojima je po jedna osoba lakše povređena.\nTakođe, dvadesetjednogodišnji mladić iz Vlasotinca sumnjiči se da je vozeći sa dva promila alkohola u organizmu izazvao saobraćajnu nezgodu u kojoj niko nije povređen.\nSaobraćajna policija je u Lebanu zaustavila tridesetpetogodišnjeg vozača „pežoa“ koji je odbio da se alkotestira.\nIz saobraćaja je isključen i dvadesetpetogodišnji vozač „reno-megana“ koji je u centru Leskovca, kako je utvrđeno, vozio pod dejstvom marihuane.\nProtiv petorice vozača podnete su prekršajne prijave po Zakonu o bezbednosti saobraćaja na putevima, navodi policija.


Bivši direktor američkog Federalnog istražnog biroa Džejms Komi smatra da bi novi predsednik Džo Bajden trebalo da razmisli o pomilovanju Donalda Trampa zbog nereda na Kapitolu, kako bi ga uklonio iz javnosti i "izlečio zemlju" od podela, iako… »\nVašington -- Izabrani predsednik SAD Džo Bajden je u sredu pozvao lidere Senata "da rade druge poslove, dok obavljaju svoje dužnosti vezane za opoziv Donalda Trampa". Bajdenov poziv zapravo ukazuje na želju da što pre u potpunosti preuzme vlast jer… »\nIzabrani predsednik SAD Džo Bajden je u sredu pozvao lidere Senata "da rade druge poslove, dok obavljaju svoje dužnosti vezane za opoziv Donalda Trampa", koga je Predstavnički dom drugi put smenio u prethodnih 13 meseci. - Nadam se da će lideri Senata… »\nNa prvi pogled se čini da se u Silicijumskoj dolini ništa značajnije neće menjati nakon što novoizabrani predsednik Džo Bajden preuzme vlast. Najbogatije tehnološke kompanije finansirale su kampanju demokratskog kandidata, a nekoliko direktora… »\nBajdenov izbor bivša ambasadorka pri UN: Samanta Pauer biće na čelu USAID-a\nIzabrani američki predsednik Džo Bajden izabrao je Samantu Pauer, bivšu ambasadorku pri Ujedinjenim nacijama za mesto direktorke Agencije SAD za međunarodni razvoj (USAID). - Pauer će okupiti međunarodnu zajednicu i sarađivati sa našim partnerima… »\nPolitika pre 55 minutajoš 60 povezanih\nVranje news pre 2 satajoš 13 povezanih


sreda, 25 novembar 2020 17:22\nU sredu, 25. novembra u Centru za edukaciju Crvenog krsta Sombor u periodu od 9 do 13 časova organizovana je još jedna u nizu akcija dobrovoljnog davanja krvi\nZa dobrovoljno davanje krvi prijavljeno je ovom prilikom 55-oro davalaca, 47 je dalo krv, od toga 9 je bilo pripadnica lepšeg pola.\nčetvrtak, 19 novembar 2020 13:54\n* U četvrtak, 19. novembra u Centru za edukaciju Crvenog krsta Sombor u periodu od 9 do 13 časova organizovana je još jedna u nizu akcija dobrovoljnog davanja krvi\nZa dobrovoljno davanje krvi prijavljeno je ovom prilikom 34-oro davalaca, 24 je dalo krv, od toga 10 je bilo pripadnica lepšeg pola. Zabeležili smo i dva prva davanja što je uvek za svaku pohvalu.\nsreda, 28 oktobar 2020 19:59\n* U četvrtak, 28. oktobra od 9 -13 časova u Centru za edukaciju Crvenog krsta Sombor organizovana je akcija dobrovoljnog davanja krvi. Na današnju akciju je došlo 55 davalaca, posle lekarskog pregleda njih 47 je dalo krv, od toga 15 žena a imali smo i dva prva davanja.\nZavodu za transfuziju Krvi Vojvodine i dalje nedostaju sve krvne grupe, nastavljamo za vas da pratimo akcije Crvenog krsta.


Hondino odelenje za razvoj aviona pomoglo njihovim F1 inženjerima – Pole Position\nHome / Vesti / Hondino odelenje za razvoj aviona pomoglo njihovim F1 inženjerima\nHondino odelenje za razvoj aviona pomoglo njihovim F1 inženjerima\nJapanska kompanija uključila je sva svoja postrojenja kako bi rešili problem sa motorom.\nOva saradnja između Hondinog Formula 1 programa i odelenja koja radi na razvoj motora za avione usledila je posle raskida saradnje ovog proizvođača sa McLarenom još 2017. godine. Tada je kompanija iz Sakure rešila da pređe u tabor Toro Rossa gde je promenjena arhitektura pogonske jedinice što je odmah dalo dobre rezultate.\nHonda je imala problema sa vibracijama koje su dolazile od radilice na kojoj je bila povezana MGU-H komponenta čiji su obrtaji dostizali i do 125 hiljada po minutu. To je stvaralo niz problema zbog čega je usledilo limitiranje agregata. Ali sa druge strane Hondini agregati koji se koriste za potrebe avio industrije moraju da rade besprekorno i bez problema, zbog čega su njihovi inženjeri radili i pomogli svojim kolegama a ovu informaciju preneo je japanski medija servis NHK u svom dokumentranom prilogu.\nPromene su napravljene na radilici, koja je redizajnirana posle čega je agregat pokazao izuzetnu stabilnost a Pierre Galsy je tada u 2018. uspeo da na VN Bahreina zabeleži čak četvrto mesto. Prošle godine Honda je prešla i u tim Red Bulla gde je Max Verstappen uspeo da zabeleži i tri pobede.


Džejms Kleper, nacionalni šef obaveštajnih agencija\nOtkrića koja je javnosti izneo Edvard Snouden, bezbednost u Sočiju i situacija u Siriji predstavljaju izvor zabrinutosti za obaveštajne službe, izjavio je Džejms Kleper, nacionalni šef obaveštajnih agencija.\nDirektor američkih nacionalnih obaveštajnih službi, Džejms Kleper, izjavio je na pretresu u Senatu da SAD nikada nisu bile izložene većim terorističkim pretnjama nego u ovom trenutku.\nSvedočeći u sredu pred senatskim Odborom za obaveštajna pitanja, šef nacionalnih obaveštajnih službi Džejms Kleper izjavio je da su napori da se zaštiti nacionalna bezbednost u velikoj meri otežani posle obelodanjivanja podataka o špijunskim programima Nacionalne bezbednosne agencije, što je učinio bivši saradnik agencije Edvard Snouden.\n“Teroristi i drugi neprijatelji ove zemlje sada se školuju o američkim obaveštajnim izvorima, metodama, i tehnikama špijunaže, a znanja koja stiču čine naš posao mnogo, mnogo težim.”\nKleper kaže da su, zbog toga, teroristi promenili način na koji komuniciraju kako bi izbegli da budu otkriveni. Nazivajući informacije koje su procurele u javnost “najvećom, najtežom kradjom poverljivih podataka” u američkoj istoriji, Kleper je zamolio Snoudena da vrati dokumenta koja još nije objavio.\n“Snouden tvrdi da je pobedio i da je njegova misija ostvarena. Ako je tako, pozivam njega i njegove saučesnike da obezbede povraćaj ukradenih dokumenata koji još nisu objavljeni da bi se sprečilo nanošenje još veće štete američkoj bezbednosti.”\nNacionalni direktor za kontraterorizam Metju Olsen takodje je rekao pred odborom da je došlo do skoka u izveštajima o terorističkoj pretnji pred Zimske olimpijske igre koje počinju sledeće nedelje u Sočiju.\n“To smo I očekivali s obzirom na to gde se Olimpijada održava. U tom području postoji izvestan broj ekstremista, a posebno grupa zvana Imirat Kavkaz, koja je možda najistaknutija teroristička grupa u Rusiji.”\nOlsen kaže da najveća opasnost ne preti sporistima, niti gledaocima na mestima gde se održavaju sama takmičenja.\n“Na lokacijama gde će se održavati igre postoje ogromne mere bezbednosti. Najveća pretnja postoji za takozvane “mekše” mete na širem području Sočija i periferiji grada, gde postoji značajan potencijal za teroristički napad.”\nNa godišnjem pretresu o trenutnim i potencijalnim bezbednosnim pretnjama za SAD u zemlji i inostranstvu, predsedavajuća odbora, senator Dajen Fajnstajn ocenila je da Sirija izaziva sve veću zabrinutost u pogledu terorizma.\n"Mislim da se, od prošlogodišnjeg pretresa, najupadljivija promena dogodila u Siriji, koja je postala magnet za strane borce I terorističke aktivnosti. Situacija je postala tako ozbiljna da je čak centralni lider Al-Kaide, Ajman al Zavahiri, osudio aktivnosti jedne grupe kao suviše ekstremne."\nOdbor je takodje izrazio zabrinutost zbog Avganistana, navodeći da njegove vlasti ne smeju da dozvole da izgube rat u toj zemlji.\nNestabilnost na Zapadnom Balkanu\nU pisanom izveštaju koji je podneo odboru, Kleper je obuhvatio i region Zapadnog Balkana, uz procenu da će, uprkos brojnim pozitivnim dogadjajima 2013, duboke etničke i političke podele nastaviti da karakterišu region i 2014. Situacija će biti posebno nestabilna u Bosni i Hercegovini kao i Makedoniji, zbog etničkih podela, ocenjuje direktor američkih obaveštajnih službi.\nU BiH, različite interpretacije Dejtonskog sporazuma kao i napori bošnjačkih, hrvatskih i srpskih lidera da održe kontrolu nad svojim političkim i etničkim domenima nastaviće da podrivaju centralne institucije. Izbori 2014. verovatno neće prebroditi te etničke podele, što umanjuje šanse BiH u evropskim integracijama, procesu koji je u toku za njene susede.\nMakedonska vlada nastavlja da forsira programe promovisanja makedonskog nacionalizma nauštrb evroatlantskih integracija. Što duže put Makedonije ka članstvu u EU i NATO bude blokiran zbog spora u vezi sa imenom koji vodi sa Grčkom, i zbog loših bilateralnih odnosa sa Bugarskoj, postoji veći rizik da će se etničke tenzije pojačavati, navodi se u izveštaju koji je senatskom Odboru za obaveštajna pitanja podneo Džejms Kleper.\nKleper: Nikad veća teroristička pretnja za SAD


Rašić: Prebijanje mog sina je politička poruka meni - Društvo - Dnevni list Danas\nPočetna » Društvo » Rašić: Prebijanje mog sina je politička poruka meni\nSrpski političar sa Kosova za Danas o atmosferi, nasilju i hapšenjima\n„Verujem da napad i prebijanje moga 18-godišnjeg sina ima politički pozadinu. To je bio fizički napad na njega, ali u širem i dubljem kontekstu to je bila politička poruka meni, jer se zna da su deca svetinja. Ovo što se sada dešava na Kosovu predstavlja specijalni rat protiv autentičnih Srba, pre svega mene i Rade Trajković. Mi živimo u atmosferi linča, nalik onoj pred ubistvo Olivera Ivanovića, jer nas neprekidno označavaju kao izdajnike i šiptarske Srbe, dok sebe predstavljaju kao patriote“, kaže za Danas Nenad Rašić, srpski političar sa Kosova i Metohije, čiji je sin Nikola pretučen u ponedeljak u Lapljem Selu kada je napuštao školu.\n3Piše: Mirjana R. Milenković 24. februara 2021. 10.21 Izmenjeno: 10.22\nKosovska policija uhapsila je osmoro osumnjičenih pod sumnjom da su pretukli sina Nenada Rašića. Među uhapšenima su, kako navode izvori Danasa, svi Srbi. Rašić kaže da je njegov sin zadobio teške telesne povrede, što su konstatovali i lekari i tužilac, da ima rasečenu usnu, izbijena tri zuba i povređenu gornju vilicu.\n„Moj je sin izašao iz škole sa drugovima i sačekalo ga je između 30 i 50 njih, naoružani gvozdenim bokserima, noževima i čekićima. Jedan od njih je prišao mom sinu i opsovao mu „mamicu šiptarsku“, a onda je na njega nasrnuo gvozdenim boksom. Nije to bila tuča vršnjaka, kako hoće da predstave iz Srpske liste, jer je među vinovnicima tuče bilo i onih koji su školu završili pre pet i više godina. Jedan od njih dan ranije objavio je dva posta na društvenim mrežama. U jednom postu pisalo je „ko preživi sutra, pričaće“, a u drugom „sutra je seča Šiptara“. Ne prejudiciram da je to organizovana grupa – da ih je neko organizovao, ili je to samoorganizovana grupa, ne želim da prejudiciram. Istraga će pokazati o čemu je tu reč. Ali, sve što se dešavalo, i postovi, i sam napad imaju neku pozadinu koja je politička“, ističe Rašić, koji se prethodih dana našao na meti kritika predstavnika Srpske liste. Oni su ga, kako kaže, optuživali da se pred izbore dodvoravao Albancima i pokušavao da uništi Srpsku listu.\nRašić u razgovoru za Danas kaže da protiv njega i Rade Trajković već duže vreme traje hajka, počev od onog banalnog vređanja na Fejsbuku, pa i do izjave zvaničnika koje imaju težinu i koji tvrde da su on i Trajkovićeva izdajnici.\n„Zbog svoje ideologije plaćamo cenu svakog dana, ali nisam očekivao da će nju da plaćaju i naša deca. Vidim sve elemente da je ovo sve usmereno ne protiv mog sina, nego protiv mene, a moj sin je kolateralna šteta, da bih se ja, pod znacima navoda, prizvao pameti“, kaže Rašić.\nNa pitanje kako komentariše tvrdnju Gorana Rakića iz Srpske liste da je u pitanju tuča grupe mladića koja nema veze sa politikom, sagovornik Danasa uzvraća pitanjem – ako događaj nema veze sa politikom, zašto onda Rakić ima potrebe da komentariše događaj.\nRašić kaže da je Srpska lista koja za sebe tvrdi da je obezbedila jedinstvo Srba na KiM zapravo uspela da podeli narod, da je uvela naopake vrednosti – isključivost, etiketiranje i pretnje neistomišljenicima. „Atmosfera linča protiv neistomišljenika koja je uvedena pred ubistvo Olivera Ivanovića od tada ne prestaje, samo dobija nove i nove oblike i širi se kao lepeza. A redovni njihovi klijenti smo Rada Trajković i ja“, objašnjava Rašić.\nNa pitanje kome oni predstavljaju opasnost ako je Srpska lista ostvarila gotovo stopostotnu podršku na izborima, sagovornik Danasa kaže da se i on pita čega se plaše, ako je po podacima njegova lista dobila tek 1.300 glasova. Primećuje da i lider Severne Koreje tvrdi da ima podršku više od 90 odsto građana.\nRašić veruje da je njegov život ugrožen, ali smatra da se mora boriti za principe, da dobro pobedi zlo i da se na Kosovo, među Srbe vrate svi oni dobri maniri i pozitivne vrednosti, koje je za „osam godina uništila Srpska lista“.\nNije bilo reči o učešću u vladi\nNa pitanje da li su tačne optužbe da on i Trajkovićeva u ime Aljbina Kurtija orkestrirano napadali Srpsku listu, Nenad Rašić kaže da to naravno nije tačno, ali da se čuo sa Kurtijem i Osmanijevom, koji su izrazili zabrinutost zbog napada na njegovog sina. „O bilo kakvom mom učešću u budućoj vladi sa Kurtijem nije bilo reči“, zaključuje Rašić, koga smo zatekli dok je boravio kod lekara sa sinom kome su ušivali usne.\nRakić: Privatni sukob mladića nema veze sa politikom\nPredsednik Srpske liste Goran Rakić ocenio je juče da je tuča dve grupe mladića, u kojoj je povređeno više njih, među kojima i sin Nenada Rašića, privatni sukob tih mladića i da nema apsolutno nikakve veze sa političkim delovanjem njegovog oca. U saopštenju se navodi da to znaju i svi u Gračanici, pa i predsednica Evropskog pokreta Srba sa Kosova Rada Trajković i političar Nenad Rašić. On je u saopštenju Radu Trajković i Rašića doveo u vezu sa predsednikom pokreta Samoopredeljenje Aljbinom Kuritjem, kojeg je nazvao njihovim mentorom. Rakić je rekao da su oni incident zloupotrebili i pokušali da lažima uzdrmaju slogu srpskog naroda, a sebi zarade meste „pod Kurtijevim skutima“ prikazujući incident kao politički. On je pozvao Srbe na jedinstvo i slogu, kao na izborima održanim 14. februara.\nKosovo, Napad, Nenad RašićGračanica\n24. februara 2021. u 10.30\nZlo je taj Rakic i ta izmisljena lista AV. Neka znaju da ubistvo ne zastareva a za decaka ce odgovarati.Zveri koje su spremne da ubiju.\n24. februara 2021. u 11.24\nRadikalsko i SPS ludilo nikako da prestanu. Kolateralna steta na Kosovu su tkz srpska lista, ciji lideri,poput Rakica, primaju plate iz Beograda i mrskog im Kosova, a najvecu stetu dozivljavaju cestiti i razumni gradjani, poput N.Rasica.\n24. februara 2021. u 14.56\nSrpska lista = mafijaško uporište SNS-a!


Nikola Tesla dobio bulevar u kanadskom gradu Hamiltonu - Nova Borba\nNikola Tesla dobio bulevar u kanadskom gradu Hamiltonu\nDeo ulice Burlington u kanadskom gradu Hamilton preimenovan je u Bulevar Nikole Tesle, čime je srpskom naučniku odato priznanje da je od Hamiltona napravio "industrijskog giganta" kakav je nekada bio, prenose kanadski mediji.\nOko 400 ljudi, uglavnom srpskog porekla, okupilo se u nedelju, na dan kada je obeleženo 160 godina od Teslinog rođenja, na mestu gde počinje bulevar posvećen velikom naučniku, kako bi prisustvovali presecanju vrpce ispod novog uličnog znaka.\n"Mi smo prvi grad u Kanadi koji je imao električnu energiju, zahvaljujući Tesli", rekao je jedan od poštovalaca Tesle Viktor Starecki.\nNa ulicama Hamiltona paradirali su automobili marke Tesla, u kojima su se nalazili ambasador Srbije u Kanadi, gradski političari i pripadnici neprofitne grupe Korporacije za obrazovanje Nikola Tesla (NTEC).\nSrbi su paradirali ulicom pevajući himnu svoje zemlje, kao i srpsku narodnu pesmu, koja je izvedena na Teslinoj sahrani u Njujorku 1043. godine, prenose kanadski mediji.\nSrbi su činili 75 odsto okupljenih jer oni znaju sve o Tesli, istakao je predsednik NTEC Veroslav Đurđević dodajući da će i građani Hamiltona uskoro znati sve o Tesli.\n"Kada ih edukujemo, ono će shvatiti šta je Tesla uradio za ovaj grad", rekao je Đurđević istakavši da je Hamilton bio "prvi grad inovacija".


Prevara velikog trgovinskog lanca iz Podgorice: Kupcima uvalili švercovano pivo iz Albanije i zaradili preko 200.000 evra - Borba\nPrevara velikog trgovinskog lanca iz Podgorice: Kupcima uvalili švercovano pivo iz Albanije i zaradili preko 200.000 evra\nPreko pola miliona flaša švercovanog piva “Hajneken” uvezeno je tokom ljetnje sezone i preprodato preko jednog trgovinskig lanca u Crnoj Gori, potvrđeno je Borbi iz više izvora. Švercovani “Hajneken” je u Crnu Goru stizao iz Albanije, a u Podgorici i u Kotoru su lijepljene falsifikovane deklaracije, kako bi se prevarili kupci. Sumnja se da je jedan veliki trgovinski lanac tokom sezone zaradio preko 200.000 evra zahvaljujući švercu ovog poznatog brenda piva.\n“Javna je tajna da je iz Albanije stizao “Hajneken” u Crnu Goru i da su se ovdje lijepile falsifikovane deklaracije o navodnom uvozi iz Holandije. Sumnja se da je veliki trgovinski lanac uvezao preko pola miliona flaša koje su preprodate tokom sezone i da su na taj način prevareni kupci, jer su im uvaljivali falsifikat. Samo u jednom objekti na primorju prodato je blizu 200.000 flaša švercovanog “Hajnekena”. Računa se da je na ovaj način ta trgovinska kompanija zaradila najmanje 200.000 evra”, kaže naš sagovornik.\nDa sve bude manje sumnjivo, jedan mali kontigent je stvarno uvezen iz Holandije, da bi uz njega moglo sve ovo da se prošvercuje.


Bottega Veneta lansira resort 2021 kolekciju - Lux Life luksuzni portal\nU njihovoj najnovijoj liniji, možemo videti mešavinu klasičnih dizajna i modernih osveženja. Nekoliko stvari se posebno može izdvojiti u novim kreacijama Danijela Lija, jer stilovi prihvataju ležerni, voluminozni izgled, u kombinaciji sa stavom kasnih devedesetih i početka dvehiljaditih godina.\nNostalgična energija rezonuje must-have jaknama i pantalonama, koje akcentuju proporcije i konstrukciju. Bottega Veneta muškarac savladava komforne, ali ipak moderne izglede, koji će se bez sumnje dopasti pripadnicima mlađe generacije, ali i onim znatno starijima, koji komfor i dizajn podjednako cene.\nUpotreba različitih tonova i kombinacija materijala daje čitavoj kolekciji karakter.


Tekstilac ima novog predsednika i trenera - Moji Odžaci\nNaslovna/SPORT ODŽAKA/Tekstilac ima novog predsednika i trenera\nNa vanrednoj skupštini FK “Tekstilac” iz Odžaka koja je održana 16. januara došlo je do promene na čelu kluba. Umesto dosadašnjeg predsednika Milana Stankovića koji je podneo neopozivu ostavku, jednoglasno je izabran Aleksandar Gligorijević.\nPored Gligorijevića novi članovi Upravnog odbora su još Željko Šajtoš, Miloš Ignjatović, Radovan Karagić i Goran Stojanović.\nPromena je nastupila i u stručnom štabu kluba sa Gradskog stadiona. Za novog šefa struke imenovan je Zoran Ćirić, nekadašnji fudbaler plavo-belih koji se po završetku igračke karijere afirmisao kao trener u nekoliko klubova. Njemu će u radu pomagati dosadašnji prvi trener Dragan Dakić, dok će sa golmanima i dalje raditi Zvonko Ćirić.\nPre podnošenja ostavke, sada već bivši predsednik Milan Stanković podneo je izveštaj o radu za period od godinu i po dana, koliko se nalazio na čelu kluba. Između ostalog, istakao je da klub nema dugovanja.\nNovi predsednik Aleksandar Gligorijević je predstavio plan koji namerava da sprovede sa svojim saradnicima. Istakao je da “Tekstilac” ima ambiciju da se vrati u Srpsku ligu i da će zadatak uprave biti da stvori finansijske i sve druge uslove kako bi u narednoj sezoni klub bio konkurentan za plasman u viši rang.\nGligorijević je naveo da je već razgovarao sa ljudima koji su izrazili spremnost da finansijski pomognu klub, kao i da ima obećanje od lokalne samouprave da će pomagati “Tekstilac” u većoj meri nego što je to do sada bilo.\nVojvođanski ligaš iz Odžaka je zakazao prozivku za 25. januar, kada će se igračima obratiti predstavnici uprave kluba i novi trener i predstaviti plan rada tokom zimskih priprema.


Odluka o pismu namjere 21. januara | Palelive.com\nPočetna Novosti Aktuelnosti Odluka o pismu namjere 21. januara\nOdluka o pismu namjere 21. januara\nSkupština povjerilaca firme “Famos-Koran” sa Pala 21. januara odlučiće o pismu namjere Vlade Republike Srpske, odnosno preduzeća “Nikola Tesla” iz Banjaluke o kupovini ovog preduzeća.\nStečajni upravnik “Famosa” Radoslav Bratić rekao je novinarima, nakon sjednice Skupštine povjerilaca, da danas nije odlučeno o pismu namjere, jer su najveći povjerioci zatražili dodatno vrijeme da bi “dobili instrukcije iz centrale o tome kako će glasati”.\n“Sredinom oktobra dobili smo pisanu ponudu od preduzeća `Nikola Tesla`, kao i pismo od Ministarstva industrije i energetike Srpske koje stoji iza te ponude”, rekao je Bratić nakon sjednice Skupštine povjerilaca, koja je održana u Okružnom privrednom sudu u Istočnom Sarajevu.\nOn kaže da je u pismu navedeno da treba ispuniti neke uslove, a to je da Nadzorni odbor preduzeća “Nikola Tesla” donosi odluku nakon što Skupština povjerilaca prihvati njihovu ponudu i da se potom uputi pismo Vladi Srpske da obezbijedi sredstva za kupovinu.\n“U tom smislu ćemo objaviti javni oglas gdje, osim plaćanja kupoprodajne cijene, uslovljavamo i garanciju za pokretanje proizvodnje. Sve dosadašnje analize pokazuju da ovo preduzeće ima osnova da nastavi rad”, rekao je Bratić.\nStečajni upravnik je Skupštini povjerilaca i predstavnicima radnika “Famosa”, koji su prisustvovali sastanku u Okružnom privrednom sudu, podnio informaciju o stečajnom postupku koju je, uz zapisnik Odbora povjerilaca, dostavio sudu 5. decembra.\nBratić je naveo da ukupno unovčena stečajna masa zaključno sa 30. septembrom iznosi 824.874 KM.\nUnovčena stečajna masa, kao i stečeni prihodi u 2008. i prvom tromjesečju 2009. godine, te prihodi od zakupnina, utrošeni su na pokriće troškova stečajnog postupka, proizvodnje u tom periodu, te na pokriće dugova iz stečajne mase.\n“Troškove stečajnog postupka čine bruto naknada stečajnom upravniku i članovima Odbora povjerilaca, te naknada procjeniteljima i vještacima. Dugove stečajne mase čine plate i naknade zaposlenih, kao i režijski troškovi i usluge”, naveo je Bratić.\nOn je istakao da je 2008. godine zabilježen izrazito visok nivo stečajnog postupka, kada se obavljala proizvodnja, a čine ga bruto plate i naknade za 77 zaposlenih, te troškovi materijala, energije i proizvodnih usluga.\n“Radnici su bili u radnom odnosu do 31. marta 2009. godine, kada je po zaključku Skupštine povjerilaca obustavljena proizvodnja i sa određenim radnicima raskinut radni odnos na određeno vrijeme”, rekao je Bratić.\nPredstavnik radnika “Famosa” Miroslav Subotić rekao je da današnja Skupština povjerilaca nije ništa novo donijela i da se agonija radnika nastavlja.\n“Stečajni upravnik je podnio neki izvještaj koji se već godinama `vrti`. Prvog januara biće punih šest godina od pokretanja stečaja i od tada nismo dobili plate. Danas se u izvještaju spominje neki milion KM od prodaje nekog zemljišta, a radnici nisu dobili ni 10 KM”, rekao je Subotić.\nBivši radnik “Famosa” Slobodan Jović nada se da će ovaj postupak biti brzo okončan u korist radnika.\nPrethodni članakPronađeno tijelo muškarca bez glave i vrata\nNaredni članakJahorina u 6. kolu nadigrala Glasinac B


Hotel ANCORA LUX Čanj 2021 - Turistička agencija MAESTRAL Novi Sad\nNaslovna Letovanje Crna Gora Čanj Hotel ANCORA LUX Čanj\nHotel ANCORA LUX Čanj je kategorisan sa 3* i nalazi se na 250 metara udaljenosti od mora i plaže, u letovalištu Čanj.\nHOTEL ANCORA LUX ČANJ SADRŽAJ\nU sastavu hotela nalazi se recepcija, restoran, otvoreni bazen (celodnevno korišćenje ležaljki i suncobrana pored bazena se naplaćuje) i parking gde gosti hotela mogu besplatno parkirati svoje automobile. Hotel raspolaže delom sopstvene plaže (plaza Vela) gde gosti hotela mogu po povlašćenim cenama da iznajme ležaljke i suncobrane (5 eur dnevno dve lezaljke i suncobran).\nHOTEL ANCORA LUX ČANJ SMEŠTAJ\nHotel poseduje udobnim sobama koje imaju frigo bar, klima uredjaj, kablovsku TV, kupatilo, terasu. Sobe su dvokrevetne, trokrevetne, četvorokrevetne i porodične\nHOTEL ANCORA LUX ČANJ GALERIJA\nANCORA LUX Čanj\nHOTEL ANCORA LUX ČANJ CENOVNIK 2021.\nStandard soba PP po osobi 30,50 36,50 42,50 42,50 36,50 30,50\nPopusti: Dete do 2 godine – GRATIS (ne koriste nikakvu uslugu), Dete od 2 do 12 godina u zajedničkom ležaju 50% popusta, Dete od 2 do 12 godina ako koristi sopstveni ležaj 30% popusta, Dete do 12 godina sa jednom odraslom osobom u 1/2 sobi nema popusta.\nDoplate: 1/1 soba 50% od cene date za 1/2 sobu, Boravišna taksa i osiguranje nisu uračunati u cenu – plaćaju se na recepciji hotela. Za odrasle 1,50 eura, za decu do 12 godina 0.50 eura, od 12-18 godina 1.00 eura.\nHOTEL ANCORA LUX ČANJ MAPA\nU slučaju da Vam smeštaj u objektu Hotel ANCORA LUX Čanj ne odgovara pogledajte ostale ponude za smeštaj u letovalištu Čanj, kao i ostale ponude za smeštaj ukoliko je Vaša destinacija za letovanje 2021. Crna Gora.


Srbija je jedina zemlja u Evropi koja nije uvela sankcije Rusiji - Istinomer\nIstinitost (813) Istina (85) Kratke noge (147) Neistina (415) Poluistina (81) Skoro istina (34) Skoro neistina (51) Doslednost (396) Dosledno (79) Nedosledno (280) Nešto između (37) Obećanja (1883) Ispunjeno (360) Krenuli pa stali (104) Neispunjeno (1167) Ni započeto (38) Radi se na tome (93) Skoro ispunjeno (120) Što zelenije to pliva (454) Beležnica (378) Dnevnik uvreda (57) Izjave ljubavi (33) Zloupotreba činjenica (16) Neproverivo (6) 5. Oktobar - 10 godina kasnije (izjave) (5) Društvo (1226) Ekonomija (653) Kultura (35) Politika (1382) Zdravstvo (69)\nSve ocene aktera (513)\n„Eto takvi smo da smo jedina zemlja u Evropi koja Rusiji nije uvela sankcije.“\nhttps://www.istinomer.rs/izjava/srbija-je-jedina-zemlja-u-evropi-koja-nije-uvela-sankcije-rusiji/ 2016-04-21 1 5 0 Neistina Istinomer\nPremijer Srbije Aleksandar Vučić pohvalio se da je, urpkos brojnim pritisicma, Srbija jedina zemlja u Evropi koja Rusiji nije uvela sankcije.\nVečernje novosti, 8. 4. 2016. godine\nNaša zemlja, uprkos željama i pritiscima mnogih, jedina u Evropi nije uvela ekonomske sankcije Rusiji. A to je mogla zato što je slobodna, suverena i nezavisna.\nVučić smatra da je to jasan pokazatelj da Srbija neće raditi na štetu nacionalnih interesa i da, dok je on premijer, naša zemlja sigurno neće uvodtiti sankcije svom tradicionalnom prijatelju.\nMeđutim, premijerova tvrdnja da smo jedina evropska zemlja koja Rusiji nije uvela sankcije, nije tačna. U žaru predizbornog mitinga ili pokušaja da se dokaže kao zaštitinik ruskih interesa na Balkanu, Vučić je zanemario činjenciu da, pored Srbije, sankcije Ruskoj federaciji nisu uvele Makedonija i Bosna i Hercegovina.\nU godišnjem izveštaju Evropske komisije o napretku Makedonije za 2015. godinu jasno piše da se Makedonija nije pridružila sankcijama koje su članice Evropske unije uvele Rusiji zbog ilegalne aneksije Krima.\nIzveštaj EK o napretku Makedonije za 2015. godinu\nTakođe, isto se konstatuje i u izveštaju Evropske komisije o napretku Bosne i Hercegovine za 2015. godinu, gde se navodi da se BiH nije priključila merama koje su članice EU uvele protiv Rusije zog dešavanja u Ukrajini.\nIzveštaj EK o napretku Bosne i Hercegovine za 2015. godinu\nDa su ove susedne države i dalje ostale pri stavu da neće uvoditi sanckije Rusiji, za Istinomer je potvrdila i predsednica Foruma za međunarodne odnose Evrospkog pokreta u Srbiji Jelica Minić.\nPored ove dve komšijske zemlje, sankcije Rusiji nije uvela ni Belorusija, koja je i članica Evroazijske unije zajedno sa Rusijom, Kazahstanom, Jermenijom i Kirgistanom.\nZbog činjenice da sankcije Ruskoj federaciji nisu uvele još tri evropske zemlje, od čega su dve iz regiona Zapadnog Balkana, premijer Srbije Aleksandar Vučić dobija ocenu „neistina„.\nPodsetimo, sankcije Rusiji zemlje EU uvele su pre dve godine, u martu 2014, zbog pripajanja Krima Rusiji i sukoba proruskih i ukrajinskih snaga na istoku Ukrajine. Pored ekonomskih sankcija, Rusija je izbačena iz grupe G8 najrazvijenih zemalja sveta i Parlamentarne skupštine Saveta Evrope.\nSrbija, kao kandidat za članstvo u EU, nema formalno-pravnu obavezu da se pridruži merama EU, iako bi trebalo da postepeno svoju spoljnu politiku uskladi sa politikom EU. U avgustu 2014. godine EU je Vladi uputila demarš, kojim se od Srbije traži se uzdrži od povećanja izvoza u Rusku federaciju i usklađivanje spoljne politike sa Briselom.\nEU Rusija Bosna i Hercegovina Makedonija


Radnici Fiata koji neće u Slovačku čekaju posao s minimalcem | SEEbiz.eu\nObjavljeno: 10.06.2022 / 08:24\nOn je ponovio da je malo interesovanje radnika za ponuđeni odlazak u Slovačku na rad, iako izjašnjavanje još nije završeno.\nDodao je da je deo dogovora da radnici kojima država bude tražila posao u okolini Kragujevca imaju pravo na bruto minimalac od 47.000 dinara od čega bi sami plaćali doprinose.\nOn navodi da će im Vlada Srbije pronaći posao prema njihovim kvalifikacijama i da će to trajati od tri do pet meseci.\nMilojević kaže da dogovor o otpremninama još nije postignut iako ima pomaka.\nOtpremine će biti tema sastanka koji je zakazan za petak u Beogradu.\nTagovi: Fiat Chrysler automobili Srbija, Fiat Panda, Fiat, Kragujevac, Đorđe Milojević


Filmovi sa Slobodne zone stižu u Sombor\nSavremeni švedski film u Somboru\nLordan Zafranović počinje snimanje svog filma u Somboru\nI ovog proleća filmski festival "Slobodna zona" tradicionalno organizuje fimsku Turneju po Srbiji.\nKulturni centar "Laza Kostić" Sombor organizuje besplatne projekcije koje će biti održane u Velikoj sali KC "Laza Kostić" tokom prve nedelje juna.\nIgrani film "Crveni pas: pravi plavi" o prijateljstvu i avanturama dečaka i jednog olinjalog psa koji postaje australijska legenda, biće prikazan u utorak, 5. juna, u 20 časova.\nProgram 12. turneje "Slobodne zone" obuhvata i muzički dokumentarni film "Čavela", priču o legendi lationameričke muzike, pevačici Čaveli Vargas, ljubavnici Fride Kalo i večitoj inspiracii Pedra Almodovara. Ovaj film je postao hit evropskih festivala 2017. i na 13. Slobodnoj Zoni osvojio je nagradu publike. Projekcija će se održati u sredu, 6. juna, u 20 časova.\nU okviru završne projekcije biće prikazan dokumentarni mjuzikl "Dan oslobođenja", koji prati posetu i kontroverzni nastup slovenačke grupe Laibach u "poslednjoj komunističkoj diktaturi sveta" – Severnoj Koreji. Somborska publika će biti u mogućnosti da pogleda film u četvrtak, 7. juna, u 20 časova.\nMisija turneje Slobodne zone je da decentralizuje kulturu i učini je dostupnom najširoj publici u većim gradovima, ali i u manjim mestima u kojima bioskopi ne postoje godinama, a kulturna dešavanja su retkost. Turneja Slobodne zone jedina je filmska manifestacija takvog karaktera u zemlji.\nViše iz ove kategorije « Danas deveta Smotru crkvenih horova u Somboru\tVeliki plesni koncert povodom 10. godna Plesnog kluba Ronda »


Šabić: Državno veće tužilaca da dostavi informacije\nPoverenik za informacije od javnog značaja Rodoljub Šabić naložio je Državnom veću tužilaca (DVT) da u roku od tri dana Alumni klubu Pravosudne akademije (AKPA) dostavi informacije o spornoj sednici od 14. decembra prošle godine, na kojoj je parlamentu predložen izbor 52 tužioca širom Srbije.\nDVT prethodno je odbilo zahtev AKPA da to uradi. Pre sporne sednice u javnost je procurio spisak sa imenima 24 kandidata koja će biti predložena, a sa sednice je bez obrazloženja isključena javnost. AKPA je odmah tražila zapisnik sa sednice i objašnjenje ko je, gde i na osnovu kojih kriterijuma sastavio spisak i zašto je isključena javnost, ali je DVT odbio da ga dostavi. Predsednica Narodne skupštine stavila je sporni Predlog odluke o izboru tužilaca na dnevni red sednice parlamenta zakazane za utorak. AKPA ocenjuje da je ovo ilustrativan primer kako se u Srbiji biraju sudije i tužioci i kako se odluke donose van institucija i daleko od javnosti. AKPA ističe da se sve to dešava u jeku debate o izmeni Ustava u oblasti pravosuđa i ukazuje da u ovom izboru učestvuje politika, ali i Udruženje tužilaca Srbije, čijih je pet istaknutih članova u sastavu DVT. AKPA izražava bojazan da će parlament učestvovati u sumnjivom izboru i poziva ga da spreči izbor, te da se ceo postupak ponovi, jer javnost opravdano neće imati poverenje u javne funkcionere izabrane uz postojeće manjkavosti.\nA poverenik Šabić pozdravio je to što se na dnevnom redu prve sednice prvog redovnog zasedanja Skupštine Srbije nalazi Predlog zakona o evidencijama i obradi podataka u oblasti unutrašnjih poslova. “Ministarstvo unutrašnjih poslova dugo je pripremalo ovaj Zakon, u okviru toga ostvarivalo konstruktivnu saradnju sa Poverenikom, a usvajanjem ovog zakona biće obezbeđen bar jedan od bitnih uslova za uvođenje reda u oblasti obrade podataka o ličnosti”, saopštio je poverenik. Takođe, Šabić je istakao da još jednom skreće pažnju narodnih poslanika na Predlog zakona o nacionalnom DNK registru, upozoravajući da je reč o zakonu koji sadrži brojne odredbe čije usvajanje podrazumeva izuzetno ozbiljne rizike povrede ljudskih prava.\nFHP podneo krivičnu prijavu za ratni zločin protiv Svetozara AndrićaFiskalni savet sumnja u zvanične podatke o rastu zaposlenosti


Borba protiv korupcije i organizovanog kriminala zadatak je svih zemalja EU | EUME\nNaslovnica Press info Press Pregovori o pristupanju Borba protiv korupcije i organizovanog kriminala zadatak je svih zemalja EU\nMinistri Lukšić i Kasulides ocijenili su da potpisani sporazum predstavlja još jedan dokaz veoma dobre bilatralne saradnje i nastojanja kiparske strane da pruži podršku crnogorskom pregovaračkom procesu kroz prenošenje iskustva i neposrednu saradnju u brojnim oblastima.\n„Borba protiv korupcije i organizovanog kriminala zadatak je svih zemalja EU, a mi smo, kao članica Unije, tu da pomognemo i zemljama koje pregovaraju, naročito jer smo ohrabreni uspjehom i odlučnošću Crne Gore u daljem sprovođenju neophodnih reformi” kazao je Kasulides.\nPotpredsjednik Lukšić je istakao značaj potpisivanja Sporazuma i u kontekstu sprovođenja reformi u prioritetnim oblastima u procesu pregovora.\n“Sporazum koji smo potpisali otvara nove mogućnosti da unaprijedimo saradnju u specifičnim oblastima bezbjednosti, a za nas je važan i sa aspekta uspješnog ostvarivanja ciljeva iz pregovaračkog procesa za članstvo u EU, naročito kroz poglavlje 24 u skladu sa novim pristupom u pregovorima”, poručio je Lukšić.\nO značaju i mogućnostima jačanja ekonomske saradnje potpredsjednik Lukšić je razgovarao sa ministrom finansija Republike Kipar. Ocijenjeno je da Crna Gora i Kipar kao male zemlje sličnog geografskog položaja i zajedničkog evropskog opredjeljenja imaju strateški interes za jačanje saradnje i veoma dobru perspektivu za razvoj i napredak.\nTokom sastanka je istaknuto da je veoma važno iskoristiti potencijale i brojne sličnosti malih evropskih država u pravcu pospješivanja ekonomskog napretka imajući u vidu da se s brojnim izazovima suočavaju i zemlje članice EU.\nMogućnost snažnijeg povezivanja dvije zemlje pružaju i oblasti energetike, turizma i trgovine, poručeno je sa sastanka potpredsjednika Lukšića i ministra Lakotripisa. Sagovornici su ocijenili da ove oblasti nose šansu za dalji razvoj obje zemlje ali i sadržajniju međusobnu saradnju.\nKao turističke, mediteranske države, Crna Gora i Kipar kroz razmjenu iskustava mogu obezbijediti dodatne razvojne potencijale, a u razgovoru je ocijenjeno da oblast energetike za obje zemlje takođe predstavlja važnu šansu za snažniji ekonomski napredak.\nPotpredsjednik Lukšić se na Kipru sastao i sa predstavnicima dijaspore, kao i počasnim konzulima Crne Gore Hristodulosom Damianouom i Kristosom Mavrelisom.


Još jedanaest svedoka na suđenju Tačiju - Politički.rs\nKako je sud juče saopštio, time se broj žrtava čiji će interesi biti zastupljeni na sudjenju popeo na ukupno 20, jer je ranije odobreno učešće prvih devet žrtava, srpskih i albanskih.\nProces prijavljivanja žrtava za učešće na suđenju Tačiju i saoptuženima je još otvoren.\nU juče objavljenoj odluci sudije za prethodni postupak Nikole Gijua piše da su trojica oštećenih bili direktne žrtve zločina iz optužnice – nezakonitog hapšenja i pritvaranja, okrutnog postupanja, mučenja i progona.\nSedmoro oštećenih su članovi porodica ubijenih i nestalih žrtava, koje je OVK prethodno nezakonito uhapsila, pritvorila i mučila.\nJednom oštećenom sud je odobrio učešće u procesu kao nasledniku žrtve koja je nedavno preminula.\nSudija Giju u odluci nije naveo nacionalnost 11 žrtava čije učešće na suđenju Tačiju i saoptuženima je odobrio.\nU prvoj grupi od devet žrtava, čije je učešće sud ranije odobrio, bila su petorica Srba koje je OVK otela i mučila jedna Albanka kojoj je OVK ubila brata i troje članova porodice muškarca koga je OVK ubila, a čija nacionalnost nije navedena.\nSudija Giju je ranije odbio sedam prijava albanskih i srpskih žrtava za učešće na suđenju, uz obrazloženje da su ti zločini počinjeni “van vremenskog i geografskog okvira optužnice”.\nŽrtve imaju pravo na oštetu\nUkoliko optuženi budu proglašeni krivim, žrtve imaju pravo da od osuđenih dobiju odštetu u iznosu koji će odrediti sud. Identitet svih prijavljenih žrtvava, bez obzira da li će učestvovati u procesu ili ne, ostaće zaštićen zbog “opšte klime zastrašivanja svedoka na Kosovu, naročito na suđenjima pripadnicima OVK”, naglasio je sudija Giju u današnjoj odluci.\nPrema optužnici, Tači, Veselji, Seljimi i Krasnići bili učesnici u udruženom zločinačkom poduhvatu, zajedno sa brojnim drugim oficirima i pripadnicima OVK, te članovima privremene vlade od kojih su u optužnici imenovani: Azem Sulja, Ljah Brahimaj, Fatmir Ljimaj, Sulejman Seljimi, Rustem Mustafa, Šukri Buja, Ljatif Gaši i Sabit Geci.\nTužioci tvrde da će za suđenje biti spremni u januaru iduće godine, a odbrana tvrdi da proces ne može početi do leta 2022.\nRasprava o stanju u ovom postupku biće održana sutra pred sudom čiji je zvaničan naziv Specijalizovana veća Kosova.\nTagged: HAŠIM TAČI, MEĐUNARODNI MEHANIZAM ZA KRIVIČNE SUDOVE U HAGU, SUĐENJE


Prva nedelja - 11. mesec\nBeba je tek počela da shvata mnoge jednostavne fraze i reči, tako da je sada važnije nego ikad da pričate sa njom. Odredite vašoj pričalici dobar početak što se tiče načina izgovora ponavljajući njene reči, ali pritom koristite jezik odraslih. Ako ona zatraži, na primer, bo-bo, vi joj nežno, ali jasno recite: ”Da li želiš bočicu?” U ovom periodu razvoja bebe pokušajte trajno da izbacite bebeći govor iz upotrebe – on može biti zabavan, ali ako beba sluša prave reči imaće više mogućnosti da napreduje.\nMožda ćete se nekada osetiti blesavo, ali to što pričate sa bebom podstaći će njenu veštinu govora. Kada beba izbrblja besmislenu rečenicu, odgovorite joj tako što ćete joj dati do znanja da ste sve shvatili. Ona će se verovatno nasmejeti i nastaviti da “ćaska” sa vama.\nVaš život: Izbegnite bolove i povrede\nBeba koja raste je ogroman teret dok je nosite, pošto je sve teša, i ona je veliki potencijal za mišićno naprezanje.\nAli ako ste obazrivi možete izbeći rizik od bolova i povreda:\nKada podižete bebu uvek to radite iz čučnja, a ne da se savijate u struku. Kada je uzimate iz krevetića, kad je moguće uspravite bebu da stoji i onda je podignite.\nDržite pravilno bebu dok sedite, u udobnoj fotelji sa naslonom za leđa i koristite jastuke za dodatnu podršku leđa.\nKada budete želeli da bebu nosite dok se šetate, investirajte u dobre kengur nosiljke koje će raspodeliti težinu bebe i neće opterećivati vaša leđa ili vrat. Imajte na umu da je nošenje bebe u kenguru opterećujuće i za nju, pa to ograničite na 15 - 20 min. Najbolje bi bilo da svaki vid tereta izbegnete ili podelite sa partnerom.\nOvo je odlična prilika da ojačate leđne mišiće. Dok vežbate svaki dan usredsredite se na vežbe za leđa.


Foto: MPF_AC / Twitter\nBrazilska policija uhapsila je bandu lovokradica od sedam članova, među kojima i zubara, koji je ubio više od 1.000 jaguara.\nOni su uhapšeni u državi Akre, na severozapadu zemlje, zbog sumnje da su ubili hiljade ugroženih vrsta životinja, među kojima i jaguare, kapibare, pekarije i mazame - retku vrstu jelena.\nNajaktivniji član bande, stomatolog Temistokles Barbosa Freire, osumnjičen je da je od 1987. nezakonito ubio više od hiljadu jaguara.\nObjavljene su fotografije na kojima se vidi kako Freire nosi mrtvog jaguara na leđima, okružen lovačkim psima.\nBrazilske vlasti su hakovali mobilne telefone članova bandi i pratile njihovo kretanje najmanje tri meseca pre nego što su ih uhapsile.\nZa ta tri meseca, zabeleženo je 11 slučajeva krivolova, tokom kojih su članovi bande ubili osam jaguara, 13 kapibara, 10 lovačkih pasa i dva jelena.\nZimbabve traži izručenje američkog zubara koji je ubio lava Sesila\nUbica lava Sesila: Želim svoj stari život natrag\nOTKRIVEN UBICA On je ubio "dobrog" lava iz Zimbabvea\nDa bi privukli jaguare, koristili su “kuiku”, brazilski bubanj prodornog zvuka.\nProtiv lovokradica je pokrenut postupak zbog nedozvoljenog lova i korišćenja vatrenog oružja bez dozvole.\nPored stomatologa, uhapšeni su i jedan lekar, sudija, farmer, zatvorski čuvar i električar.\nUkoliko budu proglašeni krivim, preti im robija, odnosno novčana kazna.\nPoražavajuća vest stiže četiri godine nakon što je američki stomatolog Volter Palmer ubio Sesila, mužjaka lava, koji je živeo u Nacionalnom parku Matabeleland nort, u Zimbabveu. On je to zadovoljstvo navodno platio 55.000 dolara. U vreme kada je ubijen, Sesil je bio predmet istraživanja naučnika Univerziteta Oksford. Palmer ga je ranio strelom u julu 2015, da bi ga sledećeg jutra našao i ubio iz neposredne blizine. Budući da je imao dozvolu, nije optužen, ali se našao na meti žestokih optužbi iz celog sveta.\nOtac i sin ubili medveda\nubijanje retkih vrsta\nHteo je da ih upozori na GLADNE LAVOVE, a onda je osetio nesnosan bol i video strelu u SVOM OBRAZU (FOTO)\nIzumiranje još jedne ugrožene vrste: Prvo je 10 crnih nosoroga uginulo od STRESA i TROVANJA, a sada je ubijen i njihov prijatelj\nKRAJ POTRAGE DUGE 70 GODINA Arhiva jednog zubara okončala je misteriju MARINCA NESTALOG za vreme Drugog svetskog rata


Nagradna igra: Skupljanjem fiskalnih računa do stanova Nagradna igra: Skupljanjem fiskalnih računa do stanova\nObjavljeno: 24. 5. 2019 u 14:50h\nMinistarstvo finansija RS organizovaće nagradnu igru skupljanja fiskalnih računa s ukupnim nagradnim fondom od oko 800 hiljada maraka, rekla je Zora Vidović, ministrica finansija.\nKako je istakla, nagradnu igru će organizovati nakon pozitivnih iskustava koje su ovim načinom promocije korištenja fiskalnih računa imale Hrvatska i Srbija. Novac potreban za kupovinu stanova prikupljaće se od donacija, a ostatak će namiriti Ministarstvo finansija.\nObjasnila je da će glavna nagrada biti stanovi u nekoliko gradova u RS, a nagradna igra će biti organizovana u skladu s Zakonom o igrama na sreću RS u saradnji sa Lutrijom RS, Udruženjem ekonomista SWOT, Poštama Srpske i Ministarstvom unutrašnjih poslova RS.\nUčestvovati mogu svi punoljetni građani BiH koji sakupe deset fiskalnih računa i poštom ih pošalju na adresu koja će biti saopštena naknadno.\nGrađani će, kako je naglasila, račune moći početi skupljati nakon 1. jula, a izvlačenje nagrada biće u septembru.


Lagumdžija u Mostaru: Hoće li EU biti kao mi ili obrnuto? | Starmo\nNaslovnica Mostar Lagumdžija u Mostaru: Hoće li EU biti kao mi ili obrnuto?\nLagumdžija u Mostaru: Hoće li EU biti kao mi ili obrnuto?\nMostar — Evropa unija mora biti motiv svim državama zapadnog Balkana, poručili su neki od najiskusnijih bivših političara s Balkana na panel diskusiji – Vizija 2030, koja je u organizaciji Sarajevofesta – umjetnost i politika, održana u Narodnom pozorištu Mostar.\nVujanović je rekao kako Evropska unija razumije da zapadni Balkan treba biti njen dio, a članstvo u Uniji dalo bi sadržaj i vrijednost regije te bi je učinilo globalno konkurentnijom.\nPrema njegovim riječima, onoliko koliko države zapadnoga Balkana imaju snažan interes da budu dio EU, toliko bi i ona trebala imati potrebu za proširenjem na zapadni Balkan.\n“Vjerujem da će nova administracija u Bruxellesu poštivati ono što je sama prihvatila, a to je realna nada brzoga toka pristupa EU kroz individualni princip zasluženog dostignuća i poštovanja onoga što je svaka država učinila”, poručio je Vujanović, prenijela je Fena.\n“Jedino je pitanje hoće li EU izgledati kao zapadni Balkan i BiH ili ćemo mi počet izgledati kao EU. Više se ne uzdam u empatiju Evrope prema nama, nego u njihov strah od njihove budućnosti, ako se nastave ponašati kako se sada ponašaju”, kazao je Lagumdžija.\nIstakao je kako je Evropa danas puna ljudi koji bi probleme rješavali podizanjem zidova, dodavši kako se nada da ta Evropa neće pobijediti.\nI bivši predsjednik Republike Hrvatske Ivo Josipović izrazio je nadu “da će biti dovoljno pametni da regija ide evropskim putem”.\n“Ono što kao bivši političar priželjkujem je da Evropa bude cijela, a to ne može biti bez da preostale zemlje Balkana postanu članice Evropske unije. To nije lak put, ima puno problema, prije svega ovdje na Balkanu, ali i u međunarodnoj politici jer vidimo kako je Sjeverna Makedonija nedavno izigrana od EU”, rekao je Josipović.


EPIDEMIOLOŠKA SITUACIJA U VOJVODINI: NOVIH 14 POZITIVNIH NA VIRUS KORONA\nU Kliničkom centru Vojvodine trenutno se leči 84 osobe zaražene virusom korona, od kojih je 8 na respiratorima, a u poslednja 24 sata iz ove zdravstvene ustanove je otpušteno 20 pacijenata.\nU poslednja dva dana nije preminuo nijedan pacijent, pa je i dalje ukupan broj onih koji su se lečili u KCV-u a koji su preminuli 17.\nPrema rečima pokrajinskog sekretara za zdravstvo Zorana Gojkovića, na osnovu preseka stanja jutros do 7 sati, u poslednja 24 je testirano 345 pacijenata, od čega je pozitivno na virus korona bilo njih 14.\nNa Novosadskom sajmu trenutno je smešteno 127 pacijenata, a u prethodna 24 sata iz ove privremene bolnice pušteno je 35 osoba.\nKada je u pitanju Opšta bolnica u Pančevu, u njoj je trenutno 137 pacijenata obolelih od virusa korona, dok je u prethodna 24 sata otpušteno njih sedmoro.\nU Specijalnoj bolnici za rehabilitaciju “Junaković” u Apatinu trenutno je 40 obolelih.\nOd trenutka kad je počeo Klinički centar Vojvodine da prima pacijente obolele od Covid-19, ukupan broj otpuštenih je 119.\nDo sada je testiranbo 5.581 uzoraka, od čega su 562 bila pozitivna, a najveći broj zaraženih je u Novom Sadu, Pančevu, Subotici i Zrenjaninu.\nGojković je rekao da je njegova najveća briga to što je u Vojvodini najveći broj socijalnih ustanova koje imaju više od 12.000 korisnika.\nOn je rekao da je još u januaru svim zdravstvenim ustanovama u Vojvodini sugerisano da krenu sa nabavkom dodatnih količina zaštitne opreme i da je skoro svim ustanovama u Vojvodini obezbeđena oprema da izdrže prvi udar virusa, dodavši da ceo svet nije bio spreman za udar ogromnog broja obolelih.\nGojković je naveo da je situaciji u Vojvodini doprinelo to što je imala opremu iz prethodnog perioda.


Nove mere: Od utorka kafići i prodavnice rade do 21 sat - Glas Zaječara\nNove mere: Od utorka kafići i prodavnice rade do 21 sat\nNovih 32 slučaja zarazе koronavirusom u Zajеčaru\nJoš 12 lica u Negotinu pozitivno na korona virus\nPotrebni statisti za snimanje serije „Vreme zla“\nTimok rutinski protiv Sinđelića\nFutsaleri Timoka putuju za Pirot\nOdložen meč Zaječar – Naisa: Tri rukometašice Naise pozitivne na korona…\nRukometašice Zaječara dočekuju Naisu\nRukometaši Zaječara dočekuju Đerdap iz Kladova\nDnevni horoskop za petak 13. novembar\nHome Društvo Nove mere: Od utorka kafići i prodavnice rade do 21 sat\nOd utorka 17. novembra, u periodu od 21.00 do 5.00, neće moći da radi ništa osim apoteka, benzinskih pumpi, dostave hrane i dela privrede koja radi u trećoj smeni, odlučila je Vlada Srbije na vanrednoj sednici o suzbijanju korona virusa.\nKako je posle sednice rekla predsednica Vlade Ana Brnabić, Vlada je poslušala savete medicinskog dela kriznog štaba da se uvedu dodatne restriktivne mere kako bi zaustavili širenje korona virusa.\n„Mere će se primenjivati do utorka 17. novembra jer smo hteli da damo jedan dan onima koji su najviše pogodjeni da se organizuju, mere će trajati 15 dana, do 1. decembra kada će vlada odlučiti da li će ih produžiti ili pooštriti,“ rekla je Brnabić i naglasila da se zabrana odnosi na kafiće, klubove, prodavnice i tržne centre.\nOna je dodala da je sledeća mere zabrana kretanja, ali da Vlada nije za to, i da takva mera neće biti doneta ako ne bude neophodno.\n„Sad ne razmišljamo o tome, predvidjanja su da će ova mera će dati rezultate i da će brojevi početi da opadaju“, rekla je premijerka.\nOna je objasnila da je o novim merama jutros razgovarala i sa predsednikom Srbije Aleksandrom Vučićem.\nBrnabić: Srbija ima jednu od najmanjih smrtnosti u Evropi i svetu\nPremijerka Ana Brnabić rekla je da Srbija ima jednu od najmanjih smrtnosti od virusa korona u Evropi i svetu.\nOna je, na konferenciji za novinare u Vladi Srbije, rekla da je smrtnost od kovida 19 u ovom trenutku 1,3 procenata i da samo nekoliko zemalja ima nižu smrtnost od te.\nRekla je i da u bolnicama još uvek ima slobodnih kreveta i dodala da je Srbija u „zelenoj zoni“ uprkos „zastrašujućim brojevima“ o zaraženosti.\nBrnabić je navela i da je situacija u školama stabilna i bezbedna i da će škole normalno funkcionisati.\n„Mi trenutno u osnovnim školama u čitavoj Srbiji imamo 39 zaraženih učenika, od toga u Beogradu 20“, rekla je.\nU srednjim školama je 52 učenika pozitivno na kovid 19, od čega su 22 u Beogradu.\nNavela je da se od 13. novembra počelo sa izricanjem i mandatne novčane kazne.\nPrethodni tekstNovih 32 slučaja zarazе koronavirusom u Zajеčaru\nNove mere: Od utorka kafići i prodavnice rade do 21 sat 15/11/2020\nNovih 32 slučaja zarazе koronavirusom u Zajеčaru 15/11/2020\nTimok rutinski protiv Sinđelića 15/11/2020\nJoš 12 lica u Negotinu pozitivno na korona virus 15/11/2020\nPotrebni statisti za snimanje serije „Vreme zla“ 15/11/2020